en fr es en en it en ml ml ml ml en en en en en en en en en ml ml ml ml en en en en en en en en ml ml ml ml en en en en en en en ml ml ml ml en en en en en en en en ml ml ml ml en en en en en en en en nl ml ml ml en en en en en en en en en ml ml ml ml ml ml en en en en en en en en en en ml ml ml ml en en en en en en en en en ml ml ml ml ml en en en en en en en ml ml ml ml ml en en en en en en en ml en en ml en en en en en en es en en en en en en en en en en it en en en it en en de en it en it en pt it en en en en en pt en en en en en en it en en en it pt pt ml en en en en en de de en en en es en de da en da cs en en cs da en en en cs sv da en da de en en cs cs en en en cs cs da en da cs en en cs da en en en en cs da en da cs en it en en en en en en en en en en ml en en ml en en nl en en ml ml en en en en en kn en en
My Movie Views: July 2013
Il MARE (2000,KOREAN), Drama | Fantasy | Romance,Dir:- Hyun-seung Lee,*ing:- Jung-Jae Lee, Gianna Jun, Mu-saeng Kim
" സമയം"-നമുക്കെല്ലാം ബാധ്യത ആയ എന്തോ ഒന്ന്.അത് കാണിക്കുവാന്‍ പല മാര്‍ഗ്ഗങ്ങളും ഉണ്ട്.എന്നാല്‍ നമ്മുടെ ചിന്താശക്തിയുടെ അപ്പുറം യാത്ര ചെയ്യുന്ന സമയം നമുക്കെല്ലാം ബാധ്യത ആകാറും ഉണ്ട്.എന്തിനേറെ പറയുന്നു ഓരോ ജീവജാലത്തിന്റെയും തുടക്കവും ഒടുക്കവും സമയത്തില്‍ അധിഷ്ഠിതമായ ഒന്നാണ്.ഒരിക്കലും നമുക്ക് നിയന്ത്രിക്കാന്‍ പറ്റുന്ന ഒന്നുണ്ട്.അത് സമയം ആണ്.ആദിയും അന്ത്യവും എല്ലാം സമയം ആകുന്നു.പക്ഷെ സമയത്തെ നിയന്ത്രിക്കുന്ന മനോഹരമായ അവസ്ഥ സാധ്യമാകുന്ന ഒരു സ്ഥലം ഉണ്ട്-കല അഥവാ ഭാവന ..അവിടെ സമയത്തിന് എങ്ങോട്ട് വേണമെങ്കിലും സഞ്ചരിക്കാം.കാലാന്തരങ്ങള്‍ മുന്നോട്ടും,അത് പോലെ പുറകോട്ടും നമ്മളെ കൊണ്ട് പോകാന്‍ സമയത്തിന് ഒരു കലാകാരന്‍റെ സൃഷ്ട്ടിയില്‍ കഴിയുന്നു."ടൈം ട്രാവല്‍"-മുന്നോട്ടും പിന്‍പോട്ടും ഉള്ള സമയ സഞ്ചാരം പലപ്പോഴായി സിനിമകളില്‍ കടന്ന് കൂടിയിട്ടും ഉണ്ട്.അവിടെയെല്ലാം പലപ്പോഴും മുഖ്യ കഥാപാത്രങ്ങളുടെ അപരനെ ആ സമയ സഞ്ചാരത്തില്‍ കാണുവാനും സാധിക്കും.സമയ സഞ്ചാരം മുഖ്യ വിഷയം ആക്കുകയും,എന്നാല്‍ അതില്‍ അതിഭാവുകത്വം കൊടുക്കാതെ മനോഹരമായി ഒരു മുത്തശ്ശി കഥ പോലെ അവതരിപ്പിച്ചിരിക്കുന്ന സിനിമയാണ് Il Mare...
കഥ ഇങ്ങനെ..ഇറ്റാലിയന്‍ ഭാഷയില്‍ കടല്‍ എന്ന് അര്‍ഥം വരുന്ന "Il Mare" എന്ന പേരുള്ള വീട്ടില്‍ നിന്നും യൂന്‍ ജൂ എന്നാ യുവതി താമസം മാറി പോകുന്നു.അവള്‍ വളരെക്കാലമായി കാത്തിരിക്കുന്ന ഒരു എഴുത്ത് ലഭിക്കുവാനായി അവള്‍ തന്‍റെ പുതിയ മേല്‍വിലാസം ഒരു ക്രിസ്ത്മസ് കാര്‍ഡില്‍ ആക്കി അവിടെ ഉള്ള മെയില്‍ ബോക്സില്‍ ഇടുന്നു.അവള്‍ അത് പോസ്റ്റ്‌ ചെയ്യുന്നത് 1999 ലെ ഒരു ക്രിസ്ത്മസ് കാലത്താണ്.അവള്‍ പുതിയ സ്ഥലത്തേക്ക് താമസം മാറ്റുന്നു.അവള്‍ക്ക് അവിടെ ഒരു മറുപടി കത്ത് ലഭിക്കുന്നു.പക്ഷെ വര്‍ഷം 1997.കത്തെഴുതിയത് അവിടത്തെ പുതിയ താമസക്കാരന്‍ ആയ സാന്ഗ് ഹ്യുന്‍ ആണെന്ന് അവള്‍ കരുതുന്നു.1997 എന്നുള്ളത് അയാള്‍ പറ്റിക്കാന്‍ വേണ്ടി ഇട്ടതാണെന്നും.എന്നാല്‍ പിന്നീട് അവള്‍ക്കു മനസ്സിലാകുന്നു,ഹ്യുന്‍ അവിടത്തെ ആദ്യത്തെ താമസക്കാരന്‍ ആണെന്നും.അയാള്‍ 1997 ല്‍ ആണെന്നും ...തീര്‍ച്ചയായും അവര്‍ അമ്പരക്കുന്നു.എന്താണ് സംഭവിക്കുന്നതെന്ന് മനസ്സിലാകാതെ നിന്ന അവര്‍ ഒടുവില്‍ ആ സത്യം കണ്ടെത്തുന്നു.അവര്‍ കത്തുകള്‍ അയക്കുന്ന ആ മെയില്‍ ബോക്സ് ആണ് കാലങ്ങളുടെ ഇടയില്‍ ഉള്ള സന്ദേശ വാഹിനി എന്ന്.അവര്‍ പുതിയ സൌഹൃദം ആസ്വദിക്കുവാന്‍ തുടങ്ങി.ജീവിതത്തിലെ പല കാര്യങ്ങളും അവര്‍ പരസ്പരം പങ്കുവയ്ക്കുന്നു.അവര്‍ പരസ്പരം ജിവിതത്തില്‍ സഹായം ചെയ്യുന്നു.ഹ്യുന്‍ ഏറ്റവും കൂടുതല്‍ വെറുക്കുന്ന അച്ഛന്‍ മരിച്ചപ്പോള്‍ അച്ഛന്‍ ഹ്യുനെ എത്ര മാത്രം സ്നേഹിച്ചിരുന്നു എന്ന് ഭാവിയില്‍ ഉണ്ടാകുന്ന സംഭവങ്ങളില്‍ നിന്നും യുന്‍ ജൂ ഹ്യുന് മനസ്സിലാക്കി കൊടുക്കുന്നു.അത് അവന്‍റെ ജീവിതത്തില്‍ ഒരു വഴിത്തിരിവാകുന്നു.അവര്‍ പിന്നീടൊരിക്കല്‍ dating നും ശ്രമിക്കുന്നു.ഒരാള്‍ മറ്റൊരാളോട് അവര്‍ക്ക് ഇഷ്ട്ടമുള്ള സ്ഥലത്ത് വന്നു എങ്ങനെ ഒക്കെ പെരുമാറണം എന്ന് പറയുന്നു.അവര്‍ കാലത്തെ തോല്‍പ്പിച്ച് നല്ലൊരു സൌഹൃദം അവരുടെ ഇടയില്‍ വളര്‍ത്തി എടുക്കുന്നു.പിന്നീടൊരിക്കല്‍ അവര്‍ പരസ്പരം കണ്ടു മുട്ടാന്‍ ശ്രമിക്കുന്നു.എന്നാല്‍ ഭൂതകാലത്തില്‍ യുന്‍ ജൂവിന് ഹ്യുനെ മനസ്സിലാകുന്നില്ല.അവസാനം യുന്‍ ജൂ ,ഹ്യുനോട് കടല്‍ക്കരയില്‍ വരാന്‍ പറയുന്നു.ആദ്യം ഹ്യുന്‍ അവിടെ പോയി.പിന്നീട് യുന്‍ ജൂവും.എന്നാല്‍ യുന്‍ ജൂവിനു അവിടെ കാണാന്‍ കഴിഞ്ഞത് തന്‍റെ കാമുകിക്ക് വേണ്ടി ഒരാള്‍ നിര്‍മ്മിക്കുന്ന വീടാണ്.
അങ്ങനെ ഇരിക്കുമ്പോള്‍ പഠനത്തിനായി അമേരിക്കയില്‍ പോവുകയും ,പിന്നീട് മറ്റൊരു കല്യാണം കഴിച്ച തന്‍റെ കാമുകനെ അവര്‍ പിരിയുന്ന ദിവസം ഹ്യുന്‍ വന്നു ശരി ആക്കണമെന്ന് യുന്‍ ജൂ ആവശ്യപ്പെടുന്നു.എന്നാല്‍ യുന്‍ ജൂ മനസ്സിലാക്കുന്നു അന്നേ ദിവസം ഹ്യുന് ദോഷകരം ആയ എന്തോ ഉണ്ടാകുമെന്ന്.യുന്‍ ജൂ ഹ്യുന് മുന്നറിയിപ്പ് നല്‍കുന്നു.ആ അപകടത്തില്‍ നിന്നും ഹ്യുന്‍ രക്ഷപ്പെടുമോ എന്നും അവരുടെ ബന്ധത്തില്‍ എന്ത് സംഭവിക്കും എന്നുള്ളതാണ് ബാക്കി കഥ.
കൊറിയന്‍ ചിത്രങ്ങള്‍ എന്നും എന്നെ അമ്പരിപ്പിക്കുന്നു.സിനിമകളെ കുറിച്ച് വലിയ അറിവില്ലാത്തത്‌ കൊണ്ടായിരുന്നിരിക്കാം ഈ സിനിമകള്‍ എല്ലാം എനിക്ക് ഇപ്പോഴും അമ്പരപ്പ് മാത്രം സമ്മാനിക്കുന്നത്.ഒരു നിമിഷം പോലും ബോര്‍ അടിപ്പികാതെ..അത് ത്രില്ലര്‍ ആയാലും ഫാന്റസി ആയാലും അവര്‍ നിര്‍മ്മിക്കുന്നു എന്ന് നിസ്സംശയം പറയാം..പല കൊറിയന്‍ പടങ്ങളും ഹോളിവുഡ് എന്നാ മഹാ പ്രപഞ്ചത്തില്‍ പുനര്‍ജനിക്കപ്പെട്ടിട്ടുണ്ട് ..അത് പോലെ തന്നെ ഇതും..എന്നാല്‍ കീനു റീവ്സ് ,സാന്ദ്ര ബുള്ലോക് എന്നിവര്‍ അഭിനയിച്ച ഇതിന്‍റെ പുനര്‍ജനി Lake House(2006)..താര സമ്പന്നം ആയിരുന്നിട്ടും ഇതിന്‍റെ നിലവാരം നേടാനായില്ല.തീര്‍ച്ചയായും ഇത്തരം സിനിമകള്‍ കൊറിയന്‍ നിറങ്ങളില്‍ മാത്രമേ ശോഭിക്കാന്‍ സാധ്യത ഉള്ളു.ഫാന്റസി സിനിമകള്‍ കാണുന്നവര്‍ തീര്‍ച്ചയായും കാണേണ്ട സിനിമകളില്‍ ഒന്ന് തന്നെ ആണിത്.ഇതിന്‍റെ ചായാഗ്രഹണം ,സംഗീതം എന്നിവ എടുത്തു പറയേണ്ടതാണ്.മികച്ചത് എന്ന് മാത്രമേ അതിനെ കുറിച്ച് പറയുവാന്‍ കഴിയൂ.
For more reviews of movies in Malayalam visit www.movieholicviews.blogspot.c om
Email ThisBlogThis!Share to TwitterShare to FacebookShare to Pinterest
THE BAND'S VISIT(2007,ARABIC), |Comedy | Drama | Music,Dir:- Eran Kolirin,*ing:-Sasson Gabai, Ronit Elkabetz, Saleh Bakri
മനുഷ്യന്‍റെ ജീവിതം അവര്‍ ജീവിക്കുന്ന രാജ്യങ്ങളുടെ രീതികള്‍ക്ക് അനുസൃതമായി വളരെയധികം വ്യത്യാസം വരാറുണ്ട്..ചിന്തകളിലും,സംഗീതത് തിലും എന്തിനേറെ ചിരിയില്‍ വരെ ആ വ്യത്യാസം കാണാറുണ്ട്...എന്നാല്‍ ഇവരെയെല്ലാം ഒരു പരിധി വരെ ബന്ധിപ്പിക്കുന്ന ഒരു കണ്ണി ഉണ്ട്...തീര്‍ച്ചയായും അത് മറ്റൊന്നും അല്ല...മനുഷ്യന്‍ ആണെന്ന വികാരം.സഹ ജീവിയോടു മനുഷ്യത്വം പ്രകടിപ്പിക്കാന്‍ കഴിയുന്ന അവസ്ഥയില്‍ തീര്‍ച്ചയായും എല്ലാ വ്യത്യാസങ്ങളും മറന്ന് അവര്‍ ഒന്നാകുന്നു..ഇന്നത്തെ ലോകത്തില്‍ ഇത്തരം ചിന്തകള്‍ക്ക് പ്രസക്തി ഉണ്ടെന്ന് ഞാന്‍ ഉറപ്പായും കരുതുന്നു..വിശ്വാസങ്ങളും ജീവിത രീതികളും ഓരോരുത്തരുടെയും സ്വാതന്ത്ര്യം ആണ്..അതിനെ പരസ്പരം ബഹുമാനിക്കുന്നതിലൂടെ നേടാവുന്നത് പരസ്പര വിദ്വേഷത്തില്‍ നേടുന്നതിലും കൂടുതലാണ്...അറബ്-ജൂത വിരോധം ചരിത്രത്താളുകളില്‍ ചുവന്ന രേഖയാല്‍ അടയാളപ്പെടുത്തിയ അദ്ധ്യായം ആണ്..രാഷ്ട്രീയ കാരണങ്ങള്‍ ചിട്ടപ്പെടുത്തിയ ഈ വിരോധം അവിടത്തെ ജനങ്ങളുടെ രക്തത്തില്‍ വരെ അലിഞ്ഞു ചേര്‍ന്നിരിക്കുന്നു...The Band's Visit കൈകാര്യം ചെയ്യുന്നത് ഇത്തരം ഒരു വിഷയമാണ്..
കഥ ഇങ്ങനെ..ഇജിപ്റ്റില്‍ നിന്നും ഇസ്രയേലിലേക്ക് ,പുതുതായി തുടങ്ങുന്ന അറബ് കള്‍ച്ചര്‍ സെന്ററിന്റെ ഉദ്ഘാടനത്തിന് എത്തി ചേരുന്ന അലക്സാണ്ട്രിയ പോലീസ് സംഗീത സംഘം വഴി തെറ്റി പോകുന്നു...എയര്‍ പോര്‍ട്ടില്‍ എത്തുന്ന അവര്‍ പോകേണ്ട വഴി ചോദിക്കുമ്പോള്‍ അറബിയിലെയും മറ്റു ഭാഷകളിലെയും ഉച്ചാരണ വ്യത്യാസം കാരണം മറ്റൊരു സ്ഥലത്തെത്തി ചേരുന്നു..എട്ടു പേര്‍ അടങ്ങുന്ന ആ സംഘം എത്തി ചേരുന്നത് ഗതാഗത സൌകര്യങ്ങള്‍ പോലും വല്ലപ്പോഴും ഉള്ള ഒരു കൊച്ചു നാട്ടിലാണ്..അവിടെ ഒരു ചെറിയ ഹോട്ടലില്‍ നിന്നും ഭക്ഷണം കഴിക്കുന്ന ആ സംഘത്തോട് പിറ്റേ ദിവസം മാത്രമേ അടുത്ത ബസ് ഉള്ളു എന്ന് അതിന്‍റെ ഉടമയായ ഡിന പറയുന്നു..ജന്മ ശത്രുക്കളായി കാണുന്ന അറബ് വംശജര്‍ക്ക് അന്ന് അവര്‍ അഭയം കൊടുക്കാന്‍ തയ്യാറാകുന്നു...മടിയോടെ ആണെങ്കിലും സംഗീത സംഘം അതിനു സമ്മതിക്കുന്നു...കുറച്ച പേര്‍ ആ ചെറിയ ഹോട്ടലിലും,തലവനായ തൌഫീക്കും സംഘത്തിലെ ഏറ്റവും പ്രായം കുറഞ്ഞ ഹലെദ് എന്നിവര്‍ ഡിനയുടെ കൂടെ താമസിക്കുന്നു..മറ്റുള്ളവര്‍ ജോലിയില്ലാത്ത ഡിനയുടെ സുഹൃത്തിന്‍റെ കൂടെയും...പരസ്പര വിദ്വേഷം കൊണ്ട് നടന്ന അവര്‍ക്കെല്ലാം ആ രാത്രി തങ്ങളുടെ ജീവിതത്തെ കുറിച്ചുള്ള അഭിപ്രായങ്ങള്‍ മാറാന്‍ ഉള്ള കാരണമായി മാറുന്നു...രാഷ്ട്രീയം പതിച്ചു കൊടുത്ത അവരുടെ വിരോധങ്ങള്‍ എല്ലാം വെറുതെ ആണെന്ന് അവര്‍ക്ക് മനസ്സിലാകുന്നു...പരസ്പരം മനസ്സിലാക്കുന്നതോട് കൂടി തങ്ങളുടെ ജീവിതത്തില്‍ ഒരു രാത്രിയ്ക്കുള്ള വില അവര്‍ക്ക് മനസ്സിലാകുന്നു...ദേശങ്ങള്‍ ചാര്‍ത്തി കൊടുത്ത ഈ വെറുപ്പ്‌ തെറ്റാണെന്നും..മാനസികമായി എല്ലാവരും ഒന്നാണെന്ന് അവര്‍ക്ക് മനസ്സിലാകുന്നു...അതിലേക്കു അവരെ നയിച്ച സംഭവങ്ങള്‍ ആണ് ബാക്കി ഉള്ള ചിത്രം...
തന്‍റെ മുന്‍കോപം കാരണം നഷ്ട്ടമായ ജീവിതം,വര്‍ഷങ്ങള്‍ക്കു മുന്‍പ് ആരംഭിച്ച ക്ലാരിനെറ്റ് കോമ്പോസിഷന്‍ തീര്‍ക്കാന്‍ ബുദ്ധിമുട്ടുന്ന സിമോണ്‍ ,പെണ്‍കുട്ടികളോട് സംസാരിക്കാന്‍ ബുദ്ധിമുട്ടുള്ള യുവാവ്,കാമുകിയുടെ ഫോണ്‍ വിളിക്കായി കാത്തു നില്‍ക്കുന്ന മറ്റൊരു യുവാവ് ..ഒറ്റക്കിരുന്നു പാട്ട് പാടുന്ന സംഘത്തിലെ മുതിര്‍ന്ന ആള്‍ എന്നിവരെല്ലാം അന്നത്തെ രാത്രിയില്‍ ആനന്ദം കണ്ടെത്തുന്നു..ഭക്ഷണം കഴിക്കാന്‍ ഇരിക്കുമ്പോള്‍ ആ ഇസ്രായേലി ഹോട്ടലില്‍ ഉള്ള ഇസ്രായേലി ഫോട്ടോയുടെ മുകളില്‍ തന്‍റെ തൊപ്പി വച്ച് മറയ്ക്കുന്ന ദേശിയവാദി സംഗീതജ്ഞനില്‍ തുടങ്ങുന്ന വിരോധം സ്നേഹത്തില്‍ എത്തി ചേരുന്ന മനോഹരമായ അന്ത്യം ആണ് ഈ ചിത്രത്തിനുള്ളത്...എടുത്തു പറയേണ്ടതാണ് ഇതിലെ കോമഡി..തുടക്കം മുതല്‍ എല്ലാ രംഗങ്ങളിലും ചൂഴ്ന്നു നില്‍ക്കുന്ന തമാശ ഈ ചിത്രത്തിന്‍റെ പ്രത്യേകത ആണ്...അതൊരിക്കലും പിന്നില്‍ നിന്നുള്ള പൊട്ടി ചിരികളില്‍ നിന്നും വരുന്നവ അല്ല എന്നുള്ളതും ശ്രദ്ധേയം ആണ്..ഓരോ രംഗവും മികവുള്ളതാക്കുവാന്‍ സംവിധായകന്‍ ഏറാന്‍ കോളിരിന്‍ ശ്രമിച്ചിട്ടുണ്ട്..ഒരു ചെറിയ കഥ...അത് ചരിത്രം ആകുന്നു The Band's Visit എന്ന ചിത്രത്തില്‍...
സങ്കീര്‍ണമായ കഥ പ്രത്യക്ഷത്തില്‍ ഈ ചിത്രം പറയുന്നില്ലെങ്കിലും...സങ്കീര്‍ ണമായ ഒരു രാഷ്ട്രീയം ഈ ചിത്രം അവതരിപ്പിക്കുന്നുണ്ട്...എക്കാല വും പ്രസക്തമായ ഒരു രാഷ്ട്രീയം..എന്നാല്‍ ഈ രാഷ്ട്രീയ ഭിന്നതകളുടെ ഇടയിലും പരസ്പരം മനസ്സിലാക്കുവാന്‍ മനുഷ്യ മനസ്സുകള്‍ക്ക് കഴിയുന്നുണ്ട് എന്ന് ഈ ചിത്രം പറയുന്നു...സംഗീതം എന്നും ഭാഷ,ദേശം എന്നിവയ്ക്ക് അതീതമായി നിലക്കൊള്ളുന്ന ഒന്നാണ്...അതാകും ഈ മനസ്സുകളെ ഒന്നിപ്പിക്കുന്നതും..ഇസ്രയേല്‍ -അറബ് ചിത്രം എന്ന് കേട്ടപ്പോള്‍ വെടിയും പുകയും ഉള്ള ഒരു ചിത്രം ആണ് മനസ്സില്‍ വന്നത്...എന്നാല്‍ എനിക്ക് കിട്ടിയ മികച്ച ഒരു ദൃശ്യാനുഭവം ആയിരുന്നു The Band's Visit...ഓസ്കാറില്‍ മികച്ച വിദേശ ചിത്രങ്ങളുടെ മത്സരത്തില്‍ നിന്നും അയോഗ്യരാക്കപ്പെട്ട ചരിത്രവും ഈ ചിത്രത്തിനുണ്ട്..അമ്പത് ശതമാനത്തില്‍ കൂടുതല്‍ എങ്കിലും പ്രാദേശിക ഭാഷ വേണം ഒരു ചിത്രത്തില്‍ ഈ വിഭാഗത്തില്‍ മത്സരിക്കാന്‍..എന്നാല്‍ അമ്പതു ശതമാനം ഇംഗ്ലിഷ് സംസാരിച്ച ഈ ചിത്രം അങ്ങനെ പുറന്തള്ളപ്പെട്ടു...
More reviews @ www.movieholicviews.blogspot.c om
Email ThisBlogThis!Share to TwitterShare to FacebookShare to Pinterest
GROUNDHOG DAY (1993,ENGLISH),Comedy | Drama | Fantasy | Romance,Dir:- Harold Ramis,*ing:- Bill Murray, Andie MacDowell, Chris Elliott
ഒരു മികച്ച ഫാന്റസി ചിത്രം എന്ന് നിരൂപകര്‍ വാഴ്ത്തുന്ന Groundhog Day കണ്ടപ്പോള്‍ എനിക്ക് തോന്നിയ ഒരു ചെറിയ സംശയം.. മനുഷ്യനും ദൈവവും തമ്മിലുള്ള വ്യത്യാസം എന്താണ്??ചെറുപ്പം മുതല്‍ ഉള്ള അറിവ് വച്ച് നമ്മള്‍ പലപ്പോഴും ദൈവം തെറ്റുകള്‍ക്ക് അതീനനാണ് എന്ന് കരുതുന്നു..ദൈവത്തിന് നമുക്ക് വേണ്ടത് എന്താണെന്ന് അറിയാം എന്ന് പറഞ്ഞു പലപ്പോഴും പ്രശ്നങ്ങള്‍ വന്നു ചേരുമ്പോള്‍ കുറച്ചു പേരെങ്കിലും ആശ്വസിക്കാറുണ്ട് ..ഈ ചിത്രം കണ്ടപ്പോള്‍ എനിക്കൊരു സംശയം ..ദൈവം Trial and Error പ്രക്രീയയിലൂടെ ആണോ ഈ മേധാവിത്വം മനുഷ്യന്‍റെ മേലെ നേടിയതെന്ന്..ചിലപ്പോള്‍ ആയിരിക്കാം തെറ്റുകള്‍ സംഭവിക്കുമ്പോള്‍ മാത്രമേ പലപ്പോഴും നമ്മള്‍ അതില്‍ നിന്നും രക്ഷപ്പെടാന്‍ ഉള്ള പോംവഴി നോക്കു..ആലെങ്കില്‍ ആ തെറ്റുകള്‍ വീണ്ടും സംഭവിക്കാതെ ഇരിക്കാന്‍ എങ്കിലും ചുരുക്കം ചിലര്‍ ശ്രമിക്കും..ഞാന്‍ പറഞ്ഞു വരുന്ന ഈ ചിത്രം ഒരിക്കലും ദൈവത്തെ ചുറ്റി പറ്റി ഉള്ള ഒന്നല്ല..പക്ഷെ കണ്ടപ്പോള്‍ എനിക്ക് തോന്നിയ ഒരു സംശയം മാത്രമാണ്..
ഇനി കഥയിലേക്ക്..ഫില്‍ കോളിന്‍സ് ഒരു കാലാവസ്ഥ അവതാരകന്‍ ആണ് ടി വി ചാനലില്‍..സ്വന്തം കാര്യം സിന്ദാബാദ് എന്ന് പറഞ്ഞു നടക്കുന്ന മനുഷ്യന്‍..ആരോടും അയാള്‍ക്ക് മൃദുല വികാരങ്ങള്‍ ഇല്ല.. ..ഫെബ്രുവരി രണ്ടാം തീയതി Punxsutawney യില്‍ നടക്കുന്ന ഗ്രൌണ്ട് ഹോഗ് ദിവസത്തില്‍ നടക്കുന്ന സംഭവങ്ങള്‍ റിപ്പോര്‍ട്ട്‌ ചെയ്യാന്‍ ഫില്‍ തന്‍റെ producer ആയ റിത്തയും ക്യാമറ മാന്‍ ലാറിയും ആയി യാത്ര തിരിക്കുന്നു..ഗ്രൌണ്ട് ഹോഗ് ദിവസത്തിന്‍റെ പ്രത്യേകത എന്തെന്ന് വച്ചാല്‍ ഗ്രൌണ്ട് ഹോഗ് എന്ന ബീവര്‍ വര്‍ഗ്ഗത്തില്‍ ഉള്ള ജീവി നിഴല്‍ നോക്കി വസന്ത കാലം എന്ന് വരുമെന്ന് പ്രവചിക്കും എന്നതാണ് വിശ്വാസം..പതിവ് പോലെ റിപ്പോര്‍ട്ടിംഗ് കഴിഞ്ഞു തിരിച്ചു പോകുന്ന വഴിക്ക് കൊടും ശൈത്യം കാരണം അവര്‍ യാത്ര പാതി വഴിക്ക് ഉപേക്ഷിച്ച് തിരിച്ചു പോകുന്നു...എന്നാല്‍ രാത്രി ഉറങ്ങി രാവിലെ എഴുന്നേറ്റ ഫില്ലിന്റെ ജീവിതം തികച്ചും അസാധാരണം ആയി മാറി..തലേ ദിവസത്തെ കാര്യങ്ങള്‍ അത് പോലെ തന്നെ ആവര്‍ത്തിക്കപ്പെടുന്നു..രാ വിലെ ആര് മണിക്ക് റേഡിയോ സംഗീതം "I Got you Babe" എന്ന തലേ ദിവസത്തെ പാട്ടില്‍ തുടങ്ങി പിന്നീട് അതിലെ സംസാരവും ഹോട്ടലിലെ സ്ത്രീ പതിവ് ചോദ്യങ്ങളായും ,വഴിയില്‍ കാണുന്ന പ്രായം ചെന്ന ഭിക്ഷക്കാരനും സ്കൂളില്‍ കൂടെ പഠിച്ച ഇന്‍ഷുറന്‍സ് എജന്റ്റും എന്ന് വേണ്ട കൂടെ വന്ന റീത്തയും ലാറിയും വരെ ഫെബ്രുവരി രണ്ടില്‍ നില്‍ക്കുന്നു...ഫില്‍ ആകെ മൊത്തം ആശയകുഴപ്പത്തില്‍ ആകുന്നു..ഇത് പിന്നീടുള്ള ദിവസങ്ങളിലും ആവര്‍ത്തിക്കുന്നു..ഫില്‍ രാവിലെ ആര് മണിക്ക് എഴുനേല്‍ക്കുന്നു...പതിവായി  ഇവരെ എല്ലാം കാണുന്നു..ഗ്രൌണ്ട് ഹോഗ് ദിവസം റിപ്പോര്‍ട്ട് ചെയ്യുന്നു..ഫില്‍: ടൈം ലൂപ് എന്ന സങ്കീര്‍ണമായ അവസ്ഥയില്‍ എത്തി ചേരുന്നു..ഒരു ദിവസം തന്നെ ആവര്‍ത്തിക്കപ്പെടുന്ന സങ്കീര്‍ണമായ അവസ്ഥ ...ഇവിടെ ഫില്ലിനു മാത്രമേ ഇത് അനുഭവിക്കാന്‍ കഴിയുന്നുള്ളൂ..ചുറ്റും ഉള്ളവര്‍ക്കെല്ലാം എന്നും ഫെബ്രുവരി രണ്ടു തന്നെ..
അടുത്ത ദിവസം വീണ്ടും പഴയത് പോലെ തന്നെ ആകും എന്ന് മനസ്സിലാക്കിയ ഫില്‍ മനുഷ്യ സഹജമായ ധാരാളം വികൃതികള്‍ ചെയുന്നു..തന്‍റെ ഗൌരവം നിറഞ്ഞ സ്വഭാവം മാറ്റി വച്ചിട്ട് അയാള്‍ മദ്യപിക്കാന്‍ പോയിട്ട് പോലീസുകാരെ കളിപ്പിക്കുന്നു,ഗ്രൌണ്ട് ഹോഗിനെ മോഷ്ട്ടിച്ചു ആത്മഹത്യ ചെയുന്നു.അങ്ങനെ പലതും..രീത്തയോട് പറയുന്ന കഥ അവള്‍ വിശ്വസിക്കുന്നുമില്ല...വിശ ്വസിച്ചാല്‍ തന്നെ പിറ്റേ ദിവസം അത് മറന്നു പോവുകയും ചെയ്യുന്നു.എന്നാല്‍ ഈ അവസ്ഥ ഫില്ലിനെ പുതിയ മനുഷ്യന്‍ ആക്കുന്നു ..സ്വതവേ അഹങ്കാരിയും സ്വന്തം കാര്യം മാത്രം നോക്കുന്ന ഫില്ലിനു പുതിയ സംഭവവികാസങ്ങള്‍ എങ്ങനെ ഒക്കെ ബാധിക്കുന്നു എന്നുള്ളതാണ് ബാക്കി കഥ..
പണ്ട് ഞാന്‍ ഈ ചിത്രം കണ്ടിരുന്നെങ്കിലും ഇത്രയും മനോഹരമായി തോന്നിയിരുന്നില്ല...കഥ മറന്നു പോവുകയും ചെയ്തു..എന്നാല്‍ ഈ തവണ പഴയ ഓര്‍മയും സിനിമ കാഴ്ചയും പുതുമ ആണ് സമ്മാനിച്ചത്‌.. തീര്‍ച്ചയായും നല്ലൊരു സിനിമാനുഭവം ആയിരുന്നു ഈ ചിത്രം..തികച്ചും വ്യത്യസ്തമായ കഥ..നമുക്ക് ജീവിതത്തില്‍ രണ്ടാമതൊരു അവസരം കൂടി കിട്ടിയിയിരുന്നെങ്കില്‍ എന്തെല്ലാം ചെയ്തേനെ എന്ന് തീര്‍ച്ചയായും ഈ ചിത്രം കാണുമ്പോള്‍ ആലോചിക്കും..മേല്‍ പറഞ്ഞ ദൈവത്തിനെ കുറിച്ചുള്ള സംശയവും അതാണ്.തെറ്റുകള്‍ പുതിയ അറിവ് ആണ് നല്‍കുന്നത്..അത് മായ്ക്കുവാന്‍ നമുക്ക് വേറൊരു ദിവസം കിട്ടുകയുമില്ല..ഇവിടെ ഫില്ലിനു ആ അവസരം ലഭിച്ചു..ബില്‍ മുറൈയുടെ മികച്ച അഭിനയം തന്നെ ആണ് ഈ കഥയുടെ മുതല്‍ക്കൂട്ട്...തമാശ കലര്‍ന്ന രംഗങ്ങള്‍ എല്ലാം തന്നെ അദ്ദേഹം മനോഹരമാക്കിയിട്ടുണ്ട്...പി ന്നെ എടുത്തു പറയേണ്ടത് കഥ ആണ്..മികച്ച കഥ ഈ ചിത്രത്തെ അനശ്വരമാക്കി എന്ന് തന്നെ പറയാം...ഇറങ്ങിയ സമയത്ത് അധികം അംഗീകാരങ്ങള്‍ കിട്ടിയില്ലെങ്കില്‍ പോലും ഈ അടുത്തായി സൂക്ഷിച്ചു വയ്ക്കണ്ട സിനിമകളുടെ കൂട്ടത്തില്‍ ഈ ചിത്രത്തെ ഉള്‍പ്പെടുത്തിയത് ഈ ചിത്രത്തിന്‍റെ മികവിന് ലഭിച്ച അംഗീകാരം തന്നെ ആണ്.ഫില്‍ എന്നാ കഥാപാത്രതിനുണ്ടാകുന്ന മാറ്റങ്ങള്‍ മനോഹരമായി അവതരിപ്പിച്ചിരിക്കുന്നു... തീര്‍ച്ചയായും ഫാന്റസി ചിത്രങ്ങളുടെ ആരാധകര്‍ക്ക് ഇഷ്ട്ടപെടും ഈ ചിത്രം..
This is considered as one of the best comedy movies released in Hollywood..Bill Murray really lived as Phill in the movie.The alterations he provided to his life to overcome the situation was amazing. This is a case of true classic movie which is entertaining and tickles your bones at times..The repeated daily deeds are a worth to watch..For me ,this is rated as a 9/10 ...A nice watch flick!!
Posted by RAKESH MANOHARAN at Monday, July 15, 2013
Email ThisBlogThis!Share to TwitterShare to FacebookShare to Pinterest
Sunday, 14 July 2013
CONFESSION OF MURDER (2012,KOREAN)
CONFESSION OF MURDER (2012,KOREAN), Action | Thriller,Dir:- Byeong-gil Jeong,*ing:- Won-yeong Choi, Gwang Jang, Jae-yeong Jeong
നിയമത്തിന്‍റെ പരിരക്ഷ ലഭിക്കുന്ന കുറ്റവാളികള്‍ പലപ്പോഴും സമൂഹത്തിനു ബാധ്യത ആകാറുണ്ട്...ചിലര്‍ അവരെ വീര നായകന്മാരായും മറ്റു ചിലര്‍ അവരെ വെറുക്കുകയും ചെയ്യുന്നു..കുറ്റം ചെയ്തവര്‍ക്ക് അവരുടേതായ ന്യായങ്ങള്‍ പലതും ഉണ്ടാകും.എന്നാല്‍ കൂടി ഒരു സമൂഹം നിര്‍മ്മിക്കപ്പെട്ടിരിക്കുന്നത് സങ്കീര്‍ണമായ നിയമ സംഹിതകള്‍ ഒരുക്കിയാണ്...ഇവ പലതും നിരപരാധി ആയ ഒരാള്‍ ശിക്ഷിക്കപ്പെടരുത്‌ എന്നാ ഉദ്ദേശ്യത്തോടെ ആണ്..എന്നാല്‍ കുറ്റം ചെയ്തവര്‍ക്കും രക്ഷപ്പെടാന്‍ ഒരു നിയമം ഉണ്ട്..അതിനു "Statute of Limitations" എന്ന് പറയുന്നു.. കുറ്റം ചെയ്തതിനു ശേഷം ഒരു പ്രത്യേക കാലാവധിക്ക് ശേഷവും നിയമത്തിന്‍റെ മുന്നില്‍ തെളിവുകളോടെ കുറ്റവാളിയെ നിര്‍ത്താന്‍ സാധിച്ചില്ല എങ്കില്‍ പിന്നീട് അയാള്‍ക്ക്‌ ശിക്ഷ ലഭിക്കില്ല ,അത് ആ സമയ പരിധിക്കപ്പുറം ലഭിക്കുന്ന തെളിവുകള്‍ നിരത്തിയാല്‍ പോലും..ഇത് ഇന്ത്യയില്‍ ഉണ്ടോ എന്നറിയില്ല ..എന്നാല്‍ ഇത്തരം ഒരു സന്ദര്‍ഭത്തെ ചുറ്റി പറ്റി കൊറിയയില്‍ നടക്കുന്ന സംഭവ വികാസങ്ങള്‍ ആണ് "Confession of Murder" കൈകാര്യം ചെയ്യുന്നത്..നിയമത്തിന്‍റെ പഴുതുകളിലൂടെ സുന്ദരമായി രക്ഷപ്പെട്ട ഒരു കുറ്റവാളി തിരിച്ചെത്തുമ്പോള്‍ എന്ത് സംഭവിക്കുന്നു എന്നതാണ് പ്രമേയം...
കഥ ഇങ്ങനെ..ചോയി ഒരു കുറ്റാന്വേഷകന്‍ ആണ്..കഥ തുടങ്ങുമ്പോള്‍ പത്തോളം സ്ത്രീകളെ കൊലപ്പെടുത്തിയ കുറ്റവാളിയെ പിടിക്കുവാന്‍ ചോയി ശ്രമിക്കുന്നു..എന്നാല്‍ അതില്‍ പരാജയപ്പെടുകയും കുറ്റവാളി ചോയിയെ പരുക്കേല്‍പ്പിച്ചു രക്ഷപ്പെടുന്നു..അതിന്‍റെ ഭാഗമായി മുഖത്ത് ഉണ്ടായ മുറിവ് ചോയി തന്‍റെ പകയുടെ അടയാളമായി കൊണ്ട് നടക്കുന്നു..കൊല്ലപ്പെട്ട ഒരു സ്ത്രീയുടെ മകന്‍ പിന്നീട് ആത്മഹത്യ ചെയ്യുന്നു..ഇതിനെല്ലാം ചോയി സാക്ഷി ആകുന്നു..സ്വന്തം കഴിവില്‍ നിരാശനായ ചോയി അതിന്‍റെ എല്ലാം സങ്കടം ഉള്ളിലൊതുക്കി ജീവിക്കുന്നു..അങ്ങനെ Statute of Limitations ന്‍റെ ദിവസ പരിധി കഴിയുമ്പോള്‍ താന്‍ ആണ് കൊലപാതകി എന്നും അവകാശപ്പെട്ടു കൊണ്ട് ഒരാള്‍ പ്രത്യക്ഷപ്പെടുന്നു..അയാള്‍ തന്‍റെ കൊലപാതകങ്ങളുടെ കഥ "I am the Murderer" എന്നൊരു പുസ്തകത്തിലൂടെ അവതരിപ്പിക്കുന്നു...സുമുഖനായ ആ കൊലപാതകിയുടെ പുസ്തകം വളരെയധികം വായനക്കാരെ ആകര്‍ഷിക്കുന്നു...ആ പുസ്തകം അയാളെ പ്രശസ്തിയുടെ കൊടുമുടിയില്‍ എത്തിക്കുന്നു..കൊലപാതകത്തിന്റെ എല്ലാം വിവരണങ്ങള്‍ ഉണ്ടെങ്കില്‍ പോലും നിയമത്തിന്‍റെ പഴുതുകളിലൂടെ അയാള്‍ അജയന്‍ ആകുന്നു..സുമുഖന്‍ ആയ ആ എഴുത്തുകാരനെ ആരാധിക്കാന്‍ വരെ ആളുകള്‍ ഉണ്ടായി..പതിവ് പോലെ പ്രതിഷേധവുമായി ബാധിക്കപ്പെട്ടവരുടെ കുടുംബങ്ങളും..പലരും അയാളെ വധിക്കാന്‍ ശ്രമിക്കുന്നു..എന്നാല്‍ അയാള്‍ അതില്‍ നിന്നെല്ലാം വിദഗ്ദ്ധമായി രക്ഷപ്പെടുന്നു..പ്രശസ്തിയുടെ കൊടുമുടിയില്‍ അയാള്‍ നില്‍ക്കുമ്പോള്‍ താനാണ് യഥാര്‍ത്ഥ കൊലപാതകി എന്നും അവകാശപ്പെട്ടു കൊണ്ട് മൂന്നാമതൊരാള്‍ വരുന്നു..തന്‍റെ അവകാശവാദം ചോയിയും എഴുത്തുകാരനും പങ്കെടുത്ത ഒരു ടി വി ചാറ്റ് ഷോയുടെ സമയത്ത് അയാള്‍ ഫോണിലൂടെ അവതരിപ്പിക്കുന്നു..പിന്നീട് മാധ്യമങ്ങള്‍ അയാളെ തേടി യാത്രയാകുന്നു..J എന്ന ആ അജ്ഞാതന്റെ അവകാശവാദങ്ങളെ എഴുത്തുകാരന്‍ തള്ളി കളയുന്നു.കൊലപാതകം ചെയ്ത തനിക്കു മാത്രം ആണ് അത് പോലെ ഒരു പുസ്തകം എഴുതാന്‍ സാധിക്കൂ എന്ന് അയാള്‍ അവകാശവാദം ഉന്നയിക്കുന്നു ..കഥ കൂടുതല്‍ സങ്കീര്‍ണം ആകുന്നു...എഴുത്തുകാരനെ വധിക്കാന്‍ നടന്ന കൊല്ലപ്പെട്ടവരുടെ ബന്ധുക്കളും ആശയകുഴപ്പത്തില്‍ ആകുന്നു..ചോയിയും എന്താണ് സംഭവിക്കുന്നത്‌ എന്നറിയാതെ കുഴയുന്നു..ആരാണ് യഥാര്‍ത്ഥ കുറ്റവാളി??നിയമത്തിനു മുകളില്‍ നില്‍ക്കുന്ന ആ കുറ്റവാളി ആരാണ്??അവകാശവാദം ഉന്നയിച്ചു വന്ന പുതിയ ആളുടെ ഉദ്ദേശ്യം എന്ത് എന്നുള്ളതൊക്കെ ആണ് കഥയുടെ ബാക്കി...
കുറ്റവാളി താന്‍ ആണെന്ന് അവകാശപ്പെട്ടു രണ്ടു പേര്‍ വന്നിട്ടും...അതിനു പത്തോളം പേര്‍ ഇര ആയിട്ടും നോക്കുക്കുത്തി പോലെ നില്‍ക്കേണ്ടി വരുന്ന ഒരു സമൂഹത്തിന്‍റെ അവസ്ഥ ആണ് ഇവിടെ ചിത്രീകരിക്കുന്നത്..Confession of Murder എന്ന ചിത്രത്തിന്‍റെ വിജയവും അവിടെ ആണ്..സാധാരണ ഒരു ആക്ഷന്‍ ചിത്രം പോലെ തുടങ്ങുകയും..പിന്നീട് എഴുത്തുകാരന്റെ വരവോടു കൂടി ഒരു ക്ലിഷേ കുറ്റാന്വേഷണ കഥ ആകും എന്ന് കരുതിയ സ്ഥലത്ത് രണ്ടാമതൊരു കുറ്റവാളിയെ അവതരിപ്പിക്കുന്നതോട് കൂടി കഥ പുതിയ ഒരു തലത്തില്‍ എത്തുന്നു...തുടക്കം ഉള്ള ആക്ഷന്‍ രംഗങ്ങള്‍ ഒരു സാധാരണ ഇംഗ്ലീഷ് ആക്ഷന്‍ സിനിമ പോലെ തോന്നിച്ചു എങ്കിലും പിന്നീട് ഈ ചിത്രം പതിവ് കൊറിയന്‍ ചിത്രങ്ങളുടെ നിലവാരത്തിലേക്ക് എത്തുന്നു..Chaser (2008)ഇല്‍ ഉള്ളത് പോലെ കുറ്റവാളിക്ക് നിയമത്തിന്‍റെ പരിരക്ഷ മാനുഷിക കാരണങ്ങളാല്‍ ലഭിക്കുന്ന അവസ്ഥ ആണ് ഇവിടെയും..അത് നിയമപാലകരുടെ ജോലി കഠിനം ആക്കുകയും ..പലപ്പോഴും അവര്‍ കുറ്റവാളിയെ പിടിക്കുന്നതില്‍ പരാജയപ്പെടുകയും ചെയ്യുന്നു... തീര്‍ച്ചയായും മടുപ്പിക്കും എന്ന ഒരു അവസ്ഥയില്‍ പ്രേക്ഷകനെ കൊണ്ട് എത്തിക്കുകയും ..പ്രത്യേകിച്ച് ഒന്നും ഈ ചിത്രത്തില്‍ ഇല്ലാ എന്നാ തോന്നലില്‍ നിന്നും ആകാംക്ഷയുടെ മുള്‍മുനയില്‍ നിര്‍ത്തുന്ന ഒരു തലത്തിലേക്ക് ഈ ചിത്രം തീര്‍ച്ചയായും കൊണ്ട് പോകും..
NB:-(ഞാന്‍ Statute of Limitations എന്ന നിയമത്തെ കുറിച്ച് വിവരണം തുടക്കം തന്നത് എന്ത് കൊണ്ടെന്നാല്‍ ചിത്രത്തിന്‍റെ തുടക്കം എനിക്ക് ആ നിയമത്തെ കുറിച്ച് അറിവില്ലാത്തത്‌ കൊണ്ട് ഒന്നും മനസ്സിലായില്ല ..പിന്നീട് വിക്കിപീഡിയയില്‍ നിന്നും ചുരണ്ടി എടുത്തപ്പോഴാണ് സംഭവം മനസ്സിലായത്‌..ചിത്രം കാണുന്ന ആര്‍ക്കെങ്കിലും ഉപയോഗം ആകും എന്ന് പ്രതീക്ഷിക്കുന്നു )
Like the Chaser Movie,surely this flick will also catch the eyes of Hollywood and will be having a re-make later for sure..The plot of story might be some times unfamiliar to us,but the reveals that the story exhibits at the end provides us one of the best thrillers to watch...My rating will be 7.5/10..It would have been better if the action sequels picturized as a Hollywood flick be avoided and be in with the standard Korean patterns..But a smart thrilling story line saved the day for "Confession of Murder"
Posted by RAKESH MANOHARAN at Sunday, July 14, 2013
Email ThisBlogThis!Share to TwitterShare to FacebookShare to Pinterest
Friday, 12 July 2013
THE CHASER (2008,KOREAN) Genre: Thriller ,Dir:-Hong-jin Na,*ing:-Yun-seok Kim, Jung-woo Ha, Yeong-hie Seo
കൊലപാതകങ്ങള്‍ പണ്ട് മുതലേ ചലച്ചിത്രക്കാരന്മാരുടെ പ്രിയപ്പെട്ട തീം ആയിരുന്നു..ഒരു പ്രണയ കഥ;അല്ലെങ്കില്‍ കോമഡി ചിത്രം സൃഷ്ട്ടിക്കുന്നതിലും എളുപ്പം ആയിരിക്കും ഈ കൊലപാതക ചിത്രങ്ങള്‍ നിര്‍മ്മിക്കാന്‍ എന്നാണ് എനിക്ക് തോന്നിയിട്ടുള്ളത്.."മീരാസ് പാ" എന്ന ട്വിസ്റ്റ്‌ ഒക്കെ ഇട്ടു വന്ന ചിത്രങ്ങള്‍ ഒക്കെ കാണുമ്പോള്‍ അതാണ്‌ തോന്നിയിട്ടുള്ളത്..പിന്നെ കുറെ വെടിയും പുകയും..അതിന്‍റെ ഇടയ്ക്ക് ചെറിയ ട്വിസ്സുകള്‍ ഉണ്ടാക്കി പ്രേക്ഷകനെ ഹരം പിടിപ്പിക്കുന്ന കുറേ ചിത്രങ്ങള്‍.... കണ്ടിട്ടുണ്ട്..അവയൊന്നും ഒരിക്കലും മോശം ആയിരുന്നില്ല..എനിക്ക് ഇത്തരം ചിത്രങ്ങള്‍ വളരെ ഇഷ്ട്ടമാണ്...അങ്ങനെ ഒരു ദിവസം "Memories of Murder" എന്ന ചിത്രം കണ്ടു..അതോടു കൂടി ഇത്തരം ചിത്രങ്ങളോടുള്ള സമീപനം കുറച്ചൊക്കെ മാറി..നേരത്തെ കണ്ടിട്ടുള്ളതിലും നിന്നും വ്യത്യസ്തമായി ജീവിതം കൂടുതല്‍ അതില്‍ ഉണ്ടായിരുന്നു എന്ന് തോന്നി...പിന്നെ ആ ചിത്രം മനസ്സിന് തരുന്ന പിരി മുറുക്കവും.അതെനിക്കിഷ്ട്ടപെട്ടു ..കൊറിയന്‍ സിനിമകള്‍ എന്ന് പറഞ്ഞാല്‍ കിം-കി-ഡുക് എന്നാ സംവിധായകന്‍റെ മുഖം മനസ്സില്‍ വരുന്ന ഒരു സമയം എനിക്ക്  ഉണ്ടായിരുന്നു...എന്നാല്‍ ആ ചിന്ത" Memoreis of Murder","Vengeance Trilogy" ഒക്കെ മാറ്റിയെടുത്തു..ആ ഗണത്തില്‍ കൂട്ടാന്‍ പറ്റുന്ന ചിത്രമാണ് The Chaser..
കഥ ഇങ്ങനെ..പോലീസില്‍ നിന്നും പുറത്താക്കപ്പെട്ട ഒരു കൂട്ടിക്കൊടുപ്പുകാരന്‍ ആണ് ജൂംഗ്-ഹോ..അയാള്‍ പണം മുടക്കി വാങ്ങിച്ച രണ്ടു പെണ്‍കുട്ടികളെ കാണാതാകുന്നു...അവര്‍ ഒളിച്ചോടി പോയതായിരിക്കാം അല്ലെങ്കില്‍ അവരെ ആരെങ്കിലും തട്ടിയെടുത്ത് വിറ്റതായിരിക്കാം എന്ന് അയാള്‍ വിചാരിക്കുന്നു..ഒരിക്കല്‍ പെണ്‍ക്കുട്ടിയെ ആവശ്യപ്പെട്ടു വിളിച്ച ഒരു യുവാവാണ് നേരത്തെ ഉണ്ടായ തിരോധാനങ്ങള്‍ക്ക് പിന്നില്‍ എന്ന് അയാള്‍ കരുതുന്നു..എന്നാല്‍ ആ യുവാവ് ആവശ്യപ്പെട്ടത് പോലെ ഒരു പെണ്‍ക്കുട്ടിയെ ഈ കാര്യം മനസ്സിലാക്കുന്നതിന് മുന്‍പ് അയക്കുകയും ചെയ്യുന്നു...എന്നാല്‍ ജൂംഗ് -ഹോ ആ സ്ത്രീയോട് അവിടെ എത്തിയതിനു ശേഷം തന്നെ വിളിക്കാന്‍ ആവശ്യപ്പെടുന്നു..എന്നാല്‍ അവിടെ നിന്നും വിളി വരുന്നില്ല...സംശയത്തില്‍ ഉള്ള യുവാവിനെ ജൂംഗ്-ഹോ ആകസ്മികമായി  കണ്ടെത്തുന്നു...അയാള്‍ പോലീസില്‍ ഉള്ള സുഹൃത്തുക്കളോട് സഹായം ചോദിക്കുന്നു ..എന്നാല്‍ പോലീസില്‍ ഉള്ള സുഹൃത്തുക്കള്‍ക്ക് അയാളെ സഹായിക്കാന്‍ കഴിയുന്നതിനു മുന്‍പ് അവിടത്തെ രാഷ്ട്രീയ സ്ഥിതി മോശമാകുന്നു..പോലീസിന്‍റെ  മുന്നില്‍ കൊണ്ട് വന്ന യുവാവ് താന്‍ കുറെ കൊലപാതകങ്ങള്‍ നടത്തിയിട്ടുണ്ടെന്ന് പറയുന്നു..രാഷ്ട്രീയ സംഭവ വികാസങ്ങളില്‍  നിന്നും ജനങ്ങളുടെ ശ്രദ്ധ തിരിച്ചു വിടാന്‍ വേണ്ടി തെളിയാതെ കിടക്കുന്ന കേസുകള്‍ കുത്തിപ്പൊക്കി അയാളാണ് അതെല്ലാം ചെയ്തതെന്ന് വരുത്താന്‍ അവര്‍ ശ്രമിക്കുന്നു...എന്നാല്‍ ആ യുവാവ് കൊലപതാകത്തിന്റെ എണ്ണം വീണ്ടും കൂട്ടുന്നു..കൂടുതല്‍ കൊലപാതകങ്ങള്‍ അയാള്‍ ഏറ്റു പറയുന്നു...എന്നാല്‍ തെളിവുകള്‍ ഒന്നും ഇല്ല അത് സ്ഥാപിക്കാന്‍...
അവിടത്തെ നിയമം അനുസരിച്ച് പന്ത്രണ്ടു മണിക്കൂറിനുള്ളില്‍ തെളിവുകള്‍ കിട്ടി ഇല്ലെങ്കില്‍ ആ യുവാവിനെ വെറുതെ വിടേണ്ടി വരും..അയാള്‍ പറഞ്ഞത് വിശ്വസിക്കാതെ ജൂംഗ് -ഹോ തന്‍റേതായ രീതിയില്‍ അന്വേഷിക്കുന്നു..പോലീസ് അവരുടെ രീതിയിലും...ആ യുവാവ് പറഞ്ഞതാണോ സത്യം???അതോ മറ്റു വല്ലതും ഇതിലുണ്ടോ???പന്ത്രണ്ടു മണിക്കൂറില്‍ തെളിവുകള്‍ കിട്ടുമോ???സത്യങ്ങളുടെ കുരുക്കഴിക്കാന്‍ അവര്‍ക്ക് സാധിക്കുമോ???ആ സ്ത്രീകള്‍ക്ക് എന്ത് സംഭവിച്ചു???അവരുടെ തിരോധാനത്തില്‍ യുവാവിന്‍റെ പങ്കെന്ത്???ഇത്രയും ചോദ്യങ്ങളുടെ ഉത്തരം ആണ് ചിത്രം...
കൊറിയന്‍ ചിത്രങ്ങളില്‍ പലപ്പോഴും ശ്രദ്ധിച്ചിട്ടുണ്ട് നായകന്‍റെ അവതരണം...നമ്മുടെ സിനിമകളില്‍ കാണുന്ന സല്‍ഗുണ സമ്പന്നന്‍ ആയ നായകന്മാരില്‍ നിന്നും പലപ്പോഴും വിഭിന്നം ആണവര്‍... ;പലരും വില്ലന്മാരെക്കാളും വൃത്തിക്കെട്ടവര്‍ എന്ന് തോന്നി പോകും...കൊറിയന്‍ ചിത്രങ്ങളിലെ ക്ലിഷേ ആയിട്ടുണ്ട്‌ നായകാവതരണം...പക്ഷെ അത് കൊണ്ടായിരിക്കാം യാഥാര്‍ത്യത്തില്‍ നിന്നും അകന്നു പോകുന്ന കഥ ആണെങ്കിലും വിശ്വസനീയത ഈ ചിത്രങ്ങളില്‍ തോന്നുന്നത്..വളരെയധികം മികച്ച ഒരു ത്രില്ലര്‍ എന്ന് തന്നെ പറയാം ഈ ചിത്രത്തിനെക്കുറിച്ച്...കൊറിയന്‍ ചിത്രങ്ങളില്‍ ആദ്യ അഞ്ചു സ്ഥാനങ്ങളില്‍ പെടുത്താവുന്ന ഒരു ചിത്രം...നായകനും വില്ലനും എല്ലാം ഈ ചിത്രത്തില്‍ നമ്മളില്‍ കാണപ്പെടുന്ന ആരൊക്കെയോ ആയി തോന്നി...മരണത്തിന്‍റെ ഭീകരത കാണിക്കുന്ന ചോരയും ഈ ചിത്രത്തില്‍ കുറവാണ്..എന്നാല്‍ കാണിക്കുന്ന ചോരയ്ക്ക് അതിന്റെ ഭീകര മുഖവും കാണിക്കുന്നു...ചില കൊലപാതക  ഭാഗങ്ങള്‍ അലോസരപ്പെടുത്തും...പക്ഷെ ഈ ചിത്രത്തിന് അത്യാവശ്യം ആയ രീതിയില്‍ ആണ് അത് അവതരിപ്പിച്ചിരിക്കുന്നത്..തീര്‍ച്ചയായും കാണേണ്ട ഒന്ന് ആണിത്...
An amazing thriller...sometimes we forget that its a movie due to the lack luster of heroic deeds as we expect from most of the thriller flicks out there...Catch this flick in your movie collection..it won't disappoint the one's who needs a variety experience in watching a thriller..My rating to this movie is 9/10...These are the movies where I might feel bad with imdb ratings..
More reviews @ www.movieholicviews.blogspot.com
Posted by RAKESH MANOHARAN at Friday, July 12, 2013
Email ThisBlogThis!Share to TwitterShare to FacebookShare to Pinterest
Wednesday, 10 July 2013
LOFT (2008,DUTCH),Genres: Crime | Drama | Mystery | Romance | Thriller
Dir:Erik Van Looy,Stars: Koen De Bouw, Filip Peeters, Matthias Schoenaerts
സൗഹൃദം ;അതിന്‍റെ രസകരമായ പതിവ് രീതികള്‍ വെടിഞ്ഞ് മരണത്തിന്‍റെ കാവലാള്‍ ആകുന്ന സന്ദര്‍ഭങ്ങള്‍ നമ്മള്‍ പലപ്പോഴും കാണാറും വായിക്കാറും ഉണ്ട്..പലപ്പോഴും പരസ്പരം അറിയാവുന്നവര്‍ തമ്മില്‍ ഉള്ള സ്പര്‍ദ്ധ മനസ്സുകളില്‍ യുദ്ധ സമാനമായ ചിന്തകള്‍ ഉണ്ടാക്കുന്നു...ഏതുകാര്യത്തിനും;നല്ലതിനോ ചീത്തയ്ക്കോ..ഒരുമിച്ചു നില്‍ക്കുക എന്നതാണ് സൗഹൃദം എന്ന പദത്തെ കൂടുതല്‍ ഊഷ്മളം ആക്കുന്നതും മറ്റുള്ള ബന്ധങ്ങളില്‍ നിന്നും വ്യത്യസ്തം ആക്കുന്നതും....പ്രണയം എന്നുള്ളത് പലപ്പോഴും ഒന്നോ രണ്ടോ ആളുകളെ സംബന്ധിക്കുന്ന വിഷയം ആണ്...സമൂഹത്തിനു അതില്‍ സദാചാരം എന്ന കപട മുഖം ചാര്‍ത്തി കൊടുക്കാറുമുണ്ട്..സൌഹൃദങ്ങ ള്‍ ഒരു കാലഘട്ടത്തിന്‍റെ തുടിപ്പാണ് ...അതില്‍ ഉള്‍പ്പെടുന്നവരുടെ ജീവിതം ആണ്...അത് കൊണ്ട് തന്നെ സൌഹൃദം വരുത്തി വയ്ക്കുന്ന ആപത്തുക്കള്‍ സമൂഹത്തിനെ പലപ്പോഴും ബാധിക്കാറുണ്ട്...അത്തരം ഒരു സന്ദര്‍ഭം ആണ് ലോഫ്റ്റ് എന്ന ഡച്ച്‌ ഭാഷയില്‍ ഉള്ള ഈ ബെല്‍ജിയന്‍ ത്രില്ലര്‍ അവതരിപ്പിക്കുന്നത്‌..
കഥ ആരംഭിക്കുന്നത് ഒരു കൊലപാതകത്തോടെ ആണ്..കട്ടിലില്‍ വിലങ്ങു കൊണ്ട് ബന്ധിക്കപ്പെട്ടു കിടക്കുന്ന ഒരു സ്ത്രീ..ആ സ്ത്രീ കൊല്ലപ്പെട്ടു കിടക്കുന്നത് 5 വിവാഹിതരായ സുഹൃത്തുക്കള്‍ തങ്ങളുടെ വിവാഹേതര ജീവിതത്തിനായി ഉപയോഗിക്കുന്ന ഫ്ലാറ്റില്‍ ..അവിടെ രാവിലെ എത്തി ചേരുന്ന സുഹൃത്തുക്കളില്‍ ഒരാള്‍ ഇത് കാണുന്നു...അയാള്‍ മറ്റുള്ളവരെ വിളിച്ചറിയിക്കുന്നു...അവരെ ല്ലാം എത്തി ചേരുന്നു...ആ ഫ്ലാറ്റില്‍ കയറാന്‍ ആകെ ഉള്ളത് 5 താക്കോലുകള്‍.... ...ആധുനിക സംവിധാനങ്ങള്‍ എല്ലാം ഉള്ള ആ ഫ്ലാറ്റില്‍ അനധികൃതമായി കടന്നു ചെന്നാല്‍ പ്രവര്‍ത്തിക്കുന്ന അലാറം ഓഫും ആണ്..അതിനാല്‍ അവരില്‍ ഒരാളായിരിക്കും ഈ കൊലപാതകം ചെയ്തത് എന്ന സംശയo അവരില്‍ ഉടലെടുക്കുന്നു...എന്നാല്‍ കൊലപാതകം ആര് ചെയ്തു എന്ന് ആര്‍ക്കും മനസ്സിലാകുന്നില്ല..പിന്നീട ് പോലീസില്‍ റിപ്പോര്‍ട്ട്‌ ചെയ്യുന്ന ഈ കൊലപാതകത്തിന്റെ ചുരുള്‍ അഴിക്കാന്‍ ഉള്ള ശ്രമങ്ങള്‍ തുടങ്ങുന്നു...അവരെ ഓരോരുത്തരെയും വെവ്വേറെ ചോദ്യം ചെയ്യുന്നു... അവര്‍ തമ്മില്‍ ഉള്ള ബന്ധങ്ങളും ഇവിടെ വിഷയം ആകുന്നു...ഒരു കൂട്ടത്തില്‍ നില്‍ക്കുമ്പോള്‍ ഉള്ളതല്ലാതെ അവര്‍ ഓരോരുത്തരും തമ്മില്‍ ഉള്ള സൗഹൃദത്തിന്റെ കഥ പുറത്തു വരുന്നു...വര്‍ത്തമാന കാലത്ത് നിന്ന് ഭൂത കാലത്തിലേക്കുള്ള സഞ്ചാരം അവരെ പലതിലും ചെന്നെത്തിക്കുന്നു...അവിഹി ത ബന്ധങ്ങള്‍ അവരുടെ ജീവിതത്തില്‍ വരുത്തിയ മാറ്റങ്ങള്‍ എല്ലാം പരാമര്‍ശ വിധേയം ആകുന്നു...പിന്നെ കഥ നീങ്ങുന്നത്‌ പല തലങ്ങളില്‍ ആണ്...കഥാപാത്രങ്ങളെ എല്ലാം തന്നെ സംശയത്തിലേക്ക് നയിക്കുന്നു..കൊല്ലപ്പെട്ടത ് ആരുടെ കാമുകി ആണ്.....കൊലപാതകി ആരാണ് എന്നുള്ളത് കണ്ടു പിടിക്കാന്‍ അവര്‍ക്ക് കഴിയുമോ അതോ മറ്റൊരാള്‍ ആയിരിക്കുമോ ആ കൊലപാതകം ചെയ്തിട്ടുണ്ടാവുക ??? ഇതൊക്കെയാണ് ബാക്കി കഥ...
ഒരു പരിധിക്കപ്പുറം ഈ ചിത്രത്തിന്‍റെ കഥ അവലോകനം ചെയ്യാന്‍ ബുദ്ധിമുട്ടാണ്...ഓരോ സീനിലും പ്രേക്ഷകനെ ഇയാള്‍ ആയിരിക്കും കൊലപാതകി എന്ന് തോന്നിപ്പിക്കും..ഇവിടെ ഒരാളെ സംശയത്തിന്‍റെ മുന്നിലേക്ക്‌ ഇട്ടു കൊടുത്തിട്ട് മറ്റൊരാളെ അവസാനം ചൂണ്ടി കാണിച്ച് ഇവനാണ് കൊലപാതകി എന്ന് പറയുന്ന സ്ഥിരം രീതിയല്ല ഈ കഥയില്‍ അവലംബിച്ചിരിക്കുന്നത്... അത് പോലെ തന്നെ ക്ലീഷേ ആയിട്ടുള്ള ക്ലൈമാക്സില്‍ നിന്നും മാറി വ്യത്യസ്തമായ ഒരു അവസാനവും ഈ ത്രില്ലറിന് അവകാശപ്പെടാം..ആഴത്തില്‍ ചില ബന്ധങ്ങള്‍ അവതരിപ്പിച്ചതില്‍ ഉണ്ടായ ചില ഇഴച്ചിലുകള്‍ മാത്രമാണ് ചിലര്‍ക്ക് മുഷിപ്പുണ്ടാക്കുന്ന ഘടകം....ഫ്ലെമിഷ് ചിത്രങ്ങളില്‍ ഉയര്‍ന്ന സ്ഥാനം ആണ് ഈ ചിത്രത്തിനുള്ളത് ...പിന്നീട് ഇംഗ്ലീഷ് ഭാഷയിലേക്ക് റിമേക്ക് ചെയ്തെങ്ങിലും ഈ ചിത്രം അവിടെ അത്രയ്ക്ക് സ്വീകരിക്കപ്പെട്ടില്ല...കഥ യേക്കാളും ഈ ചിത്രത്തിന് ജീവന്‍ നല്‍കിയത് ഈ ചിത്രത്തെ അതിന്‍റെ അണിയറക്കാര്‍ സമീപിച്ച രീതി ആണെന്ന് തോന്നുന്നു...പടം കാണുന്നവരുടെ ഉള്ളില്‍ ഉള്ള കുറ്റാന്വേഷകന്‍ പലപ്പോഴും പുറത്തു വരുകയും ..ആകാംക്ഷ പ്രേക്ഷകനില്‍ ഉണ്ടാകാന്‍ ഈ ചിത്രത്തിന് തീര്‍ച്ചയായും കഴിഞ്ഞിട്ടുണ്ട്.. രണ്ടു മണിക്കൂര്‍ കഴിഞ്ഞു എന്ന് പ്രേക്ഷകനെ തോന്നിപ്പിക്കാത്തതും ഈ അന്വേഷണത്തില്‍ കുടുങ്ങി പോയ നമ്മുടെ മനസ്സാണ്..എല്ലാവരും സംശയത്തിന്റെ മുനയില്‍ നില്‍ക്കുന്നത് തന്നെ ഈ ചിത്രത്തിന്‍റെ വിജയങ്ങളില്‍ ഒന്നാണ്...എനിക്ക് വളരെയധികം ഇഷ്ട്ടപ്പെട്ടു ലോഫ്റ്റ്...ത്രില്ലര്‍ ജനുസ്സില്‍ ഉള്ള ചിത്രങ്ങള്‍ കാണാന്‍ താല്പര്യം ഉള്ളവര്‍ക്ക് തീര്‍ച്ചയായും സമയ നഷ്ടം വരുത്തി വയ്ക്കാത്ത ഒരു ചിത്രമാണ് ലോഫ്റ്റ്...
A mystery behind a murder and the doubts raise towards the 5 friends...Who is the black sheep ??or is there someone else who bears a part???A thrilling experience while watching...Not so easy to guess the culprit as its perfectly committed...My rating for this thriller is 7.5/10..
More reviews @ www.movieholicviews.blogsp ot.com
Posted by RAKESH MANOHARAN at Wednesday, July 10, 2013
Email ThisBlogThis!Share to TwitterShare to FacebookShare to Pinterest
Saturday, 6 July 2013
TRANCE (2013,ENGLISH), Crime | Drama | Mystery ,
Dir:Danny Boyle,Stars: James McAvoy, Vincent Cassel, Rosario Dawson
മനുഷ്യ മനസ്സിന്‍റെ നിഗൂഡത എന്നും സിനിമകള്‍ക്ക്‌ വിഷയം ആയിരുന്നു .Fight Club,Memento,The Sixth Sense,Inception,Machinist തുടങ്ങി ധാരാളം ചിത്രങ്ങള്‍ ആ ശ്രേണിയില്‍ വന്നിട്ടുമുണ്ട്..അവയുടെ എല്ലാം തീം ചിത്രത്തിന്‍റെ അവസാനം വരെ പലപ്പോഴും പ്രേക്ഷകനെ ആകാംക്ഷയുടെ മുള്‍ മുനയില്‍ നിര്‍ത്തിയിട്ടും ഉണ്ട്..ആ കൂട്ടത്തില്‍ പെടുത്താവുന്ന ഒരു മികച്ച ചിത്രം ആണ് Trance..സങ്കീര്‍ണതകള്‍ നിറഞ്ഞ മനുഷ്യ മനസ്സിന്‍റെ ഉള്ളില്‍ ചിന്തകളുടെയും ഓര്‍മയുടെയും ഒരു പേടകം തീര്‍ച്ചയായും കാണും..എന്നാല്‍ ആ പേടകം ആര്‍ക്കും തുറക്കാന്‍ ആകാത്ത രീതിയില്‍ മൂടപ്പെട്ടാലോ??പലതരം വികാരങ്ങളുടെ സമ്മര്‍ദം മൂലം അത്തരം ഒരു അവസ്ഥയില്‍ വരുന്ന കഥാപാത്രം ആണ് Trance ലെ നായകന്‍.....
.ആ ഓര്‍മ്മകള്‍ പലര്‍ക്കും വേണ്ടത് കൂടി ആകുമ്പോള്‍ അത് തുറക്കുന്നതില്‍ അതിന്‍റെ പ്രാധാന്യം പലപ്പോഴും അവിചാരിതമായ സംഭവങ്ങളില്‍ അവരെ കൊണ്ടെത്തിക്കും..ചുരുക്കത്തില് ‍ Trance കൈ കാര്യം ചെയ്യുന്നത് അത്തരമൊരു പ്രമേയം ആണ്..
കഥ ഇങ്ങനെ...ലണ്ടനില്‍ നടക്കുന്ന ഒരു ചിത്ര വില്‍പ്പനയില്‍ അവിടത്തെ സുരക്ഷാ ക്രമീകരണങ്ങള്‍ ചെയ്യുന്ന " സൈമണ്‍ ന്യൂട്ടണ്‍ " തന്‍റെ കുത്തഴിഞ്ഞ ജീവിതത്തിന്‍റെ ഫലമായി വന്ന സാമ്പത്തിക ബാധ്യതകള്‍ മറികടക്കുവാനായി ഫ്രാങ്ക് എന്ന കള്ളനു വേണ്ടി വിലയേറിയ ഒരു ചിത്രം മോഷ്ട്ടിക്കുന്നു..എന്നാല്‍ അതിന്‍റെ ഇടയ്ക്ക് ഫ്രാങ്കിന് ആ ചിത്രം കയ്യില്‍ കിട്ടുന്നതിനു മുന്‍പ് കാണാതാകുന്നു..അതെവിടെ ആണുള്ളതെന്ന് അറിയാവുന്നത് സൈമണിന്റെ ഓര്‍മകള്‍ക്ക് മാത്രം..എന്നാല്‍ മോഷണ ശ്രമത്തിന്‍റെ ഇടയില്‍ നടന്ന ഒരു അപകടത്തില്‍ സൈമണിന്റെ ഓര്‍മ ശക്തി നഷ്ട്ടപ്പെടുന്നു..ഓര്‍മ എപ്പോള്‍ തിരിച്ചു കിട്ടും എന്ന് അറിയാതെ കുഴയുന്ന ഫ്രാങ്കിന്‍റെ മുന്നിലേക്ക്‌ എലിസബത്ത്‌ ലാംബ് എത്തുന്നു..അവര്‍ സൈമണിന്റെ ഓര്‍മയുടെ ചെപ്പു തുറക്കാം എന്ന് ഫ്രാങ്കിന് ഉറപ്പു കൊടുക്കുന്നു...എന്നാല്‍ ആ ചിത്രം എവിടെ ആണെന്ന് പറയുന്ന നിമിഷം തന്‍റെ അന്ത്യം ഉണ്ടാകാം എന്ന് സൈമണ്‍ വിശ്വസിക്കുന്നു..അതിന്‍റെ ഫലമായി സ്വയം തീര്‍ത്ത ഓര്‍മയുടെ അടച്ചിട്ട പേടകത്തില്‍ ആണ് സൈമണ്‍....
എന്നാല്‍ സൈമണ്‍ ആ ഓര്‍മ ചെപ്പു തുറക്കാന്‍ ആകാതെ വിഷമിക്കുന്നു...മനുഷ്യ മനസ്സിനെ ഹിപ്നോട്ടിസം ചെയ്തു തന്‍റെ വരുതിയില്‍ വരുത്തുന്ന എലിസബത്ത്‌ തന്‍റെ ജോലി ആരംഭിക്കുന്നു...ഭയത്താല്‍ അടയ്ക്കപെട്ട ഓര്‍മയുടെ ആ ചെപ്പ്‌ തുറക്കാനുള്ള ശ്രമത്തിന്റെ ഇടയില്‍ നടക്കുന്നത് അതിലും സങ്കീര്‍ണമായ സംഭവങ്ങള്‍ ആണ്...ഓരോ നിമിഷവും മാറി മറിഞ്ഞു കൊണ്ടിരിക്കുന്ന സംഭവങ്ങള്‍ അവരുടെ അന്വേഷണത്തെ മറ്റൊരു തലത്തിലേക്ക് എത്തിക്കുന്നു..പലപ്പോഴും നമ്മള്‍ ചിന്തിക്കുന്നതിന്റെ അപ്പുറം കഥ മാറി മറിയുന്നു...ഈ മൂന്നു കഥാപാത്രങ്ങളും നേരിടേണ്ടി വരുന്ന അവസ്ഥകള്‍ ആണ് Trance കൈ കാര്യം ചെയ്യുന്നത്...
സാധാരണ ഒരു മോഷണത്തിന്റെ കഥയില്‍ ആരംഭിക്കുന്ന Trance പിന്നീട് ആസ്വാദനത്തിന്റെ മറ്റൊരു മേഖലയിലേക്ക് പ്രേക്ഷകനെ എത്തിക്കുന്നു...തീര്‍ച്ചയായും അടുത്തത് എന്ത് എന്ന് നമ്മള്‍ സങ്കല്‍പ്പിച്ചു എടുക്കുമ്പോഴേക്കും കഥ മറ്റൊരു രീതിയിലേക്ക് മാറിയിട്ടുണ്ടാകും...ഒറ്റ ഇരുപ്പിന് കാണാന്‍ പറ്റിയ ചിത്രo എന്ന് പറയാം...ഒരു നിമിഷം പോലും മടുപ്പിക്കാതെ അടുത്ത രംഗങ്ങളില്‍ നിഗൂഡത ഒളിപ്പിച്ചു വച്ചിട്ടുണ്ട് Trance എന്ന ചിത്രത്തില്‍...
ഭാരതത്തിനു അഭിമാനമായി ഓസ്കാര്‍ അവാര്‍ഡുകള്‍ വാരി കൂട്ടിയ Danny Boyle സംവിധാനം ചെയ്തിരിക്കുന്ന ഈ ചിത്രം Slumdog Millionaire ന്‍റെ പതിവ് മസാലകള്‍ ഇല്ലാതെ Danny യുടെ പഴയകാല ചിത്രങ്ങളുടെ (28 days later,127 Hours) ചടുലതയോടാണ് ഉപമിക്കാന്‍ കഴിയുക...A R Rahmante സംഗീതം ഇല്ലാതെ ആണ് ഈ തവണ ബോയല്‍ എത്തിയിരിക്കുന്നത്...പക്ഷെ Rick Smith ലണ്ടന്‍ ഒളിമ്പിക്സിനു ശേഷം ബോയലിന്റെ കൂടെ കൂടി ചെയ്ത സംഗീതം ശരിക്കും ഞെട്ടിക്കും..തിയേറ്ററില്‍ ഈ സിനിമ കാണാന്‍ പറ്റിയില്ലല്ലോ എന്ന് പലപ്പോഴും വിഷമിച്ചു...അത്രയ്ക്കും സ്വാധീനം ഉണ്ട് സംഗീതത്തിനു ഈ ചിത്രത്തില്‍..ഒരു പക്ഷെ കഥയുടെ വേഗം പലപ്പോഴും സംഗീതം ആയിരുന്നു നിയന്ത്രിച്ചു കൊണ്ടിരുന്നത്...District B13 പരമ്പരയില്‍ BGM കൊണ്ട് വന്ന വേഗത ഈ ചിത്രത്തിലും ഉണ്ട്..പിന്നീട് എടുത്തു പറയേണ്ടത് അഭിനേതാക്കളെ ആണ്.Oceans 13 ലെ വില്ലനെ അവതരിപ്പിച്ച Vincent Cassel ഫ്രാങ്കായും ,Wanted ലെ James McAvoy സൈമണ്‍ ആയും Seven Pounds ലെ Rosario Dawson എലിസബത്തിനെയും അവതരിപ്പിക്കുന്നു..Vincent Casselന്‍റെ കഥാപാത്രത്തിന് തുടക്കം Oceans 13 ലെ കഥാപാത്രത്തോട് സാമ്യം തോന്നിയെങ്ങിലും പിന്നീട് അത് മാറി.. James McAvoy യും Rosario Dawson ഉം വ്യത്യസ്തമായ കഥാപാത്രങ്ങള്‍ ആയി തകര്‍ത്തു.. .എന്‍റെ അഭിപ്രായത്തില്‍ അമാനുഷികര്‍ അരങ്ങുവാണ 2013 ഇല്‍ എനിക്ക് വളരെയേറ ഇഷ്ട്ടപെട്ട ചിത്രമാണ് Trance...ഉറപ്പായും സൈക്കോ-ത്രില്ലര്‍ സിനിമകള്‍ ഇഷ്ട്ടപ്പെടുന്നവര്‍ തീര്‍ച്ചയായും കണ്ടിരിക്കേണ്ട ചിത്രമാണ് Trance..നിഗൂഡതകള്‍ നിറഞ്ഞ ഒരു സിനിമ കാണാന്‍ താല്‍പ്പര്യം ഉണ്ടെങ്കില്‍ ഇത് അവര്‍ക്കുള്ളതാണ്‌.....
This is a sexy,suspenseful and a dazzling brain scrambling mystery...Danny Boyle back to his usual way of film making in this thriller..Truly, for me this the best picture released in English flicks for the year 2013...There may be better ones..but I might have missed them...My rating is 9/10 for the movie
Posted by RAKESH MANOHARAN at Saturday, July 06, 2013
Email ThisBlogThis!Share to TwitterShare to FacebookShare to Pinterest
Thursday, 4 July 2013
Genres: Adventure | Drama | Fantasy
*ing :- Ewan McGregor, Albert Finney, Billy Crudup
കുട്ടിക്കാലത്തു കേള്‍ക്കുന്ന മുത്തശ്ശി കഥകള്‍ എല്ലാം തന്നെ കള്ളമാണെന്ന് മനസ്സിലാകുന്ന പ്രായം-പലപ്പോഴും നമ്മുടെ ഉള്ളിലെ നന്മകള്‍ കുറച്ചൊക്കെ മാഞ്ഞു പോകുന്ന ആ അവസ്ഥ..ജീവിതത്തിലെ നന്മകള്‍ പലതും നമുക്ക് ലഭിച്ചത് കുട്ടിക്കാലത്തെ ആ മുത്തശ്ശി കഥകളിലൂടെ ആയിരിക്കാം പലര്‍ക്കും..ജീവിതത്തെ വേറെ ഒരു കണ്ണ് കൊണ്ട് നോക്കുന്ന പ്രായത്തില്‍ മുതിര്‍ന്നവര്‍ പറഞ്ഞു തരുന്ന കഥകളില്‍ പലപ്പോഴും ആ അതിശയോക്തി കാണാം..അത്തരമൊരു പ്രമേയം ആണ് Big Fish കൈകാര്യം ചെയ്യുന്നതും..മായികമായ ലോകങ്ങളുടെ കഥ പറയുന്നതില്‍ പലപ്പോഴും അതിശയിപ്പിച്ചിട്ടുള്ള Tim Burton എന്ന മാന്ത്രികന്‍റെ സംവിധാനത്തില്‍ വന്ന ചിത്രം...കുട്ടിക്കാലത്ത് കണ്ട Edward Scissorhands,Batman,Batman Returns, പിന്നീട് വന്ന Charlie and the Chocolate Factory,Alice in Wonderland ,Sweeney Todd എന്നിവയുടെ സംവിധായകന്‍ ആണ് ടിം..ചിത്രങ്ങള്‍ എല്ലാം കൈകാര്യം ചെയ്തിരുന്നത് മാന്ത്രികമായ ഒരു ലോകം ആയിരുന്നു...പലപ്പോഴും സ്വപ്നങ്ങളില്‍ മാത്രം കാണാന്‍ കഴിയുന്ന ലോകം..എന്നാല്‍ Big Fish അത്തരം ഒരു കഥ പറയുന്ന അച്ഛന്റെയും...അത് അവിശ്വസിക്കുന്ന പ്രായത്തില്‍ എത്തിയ മകന്റെയും കഥ പറയുന്നു...
കഥ ഇങ്ങനെ..Ed Bloom തന്‍റെ ജീവിത കഥ മകനായ വില്ലിന് പറഞ്ഞു കൊടുക്കുന്നത് രസകരമായ രീതിയിലാണ്...അതിശയോക്തി നിറഞ്ഞു നില്‍ക്കുന്നതായി തോന്നാവുന്ന കഥകള്‍..... ആണ് Ed പറഞ്ഞു കൊടുക്കുന്നത്..മനോഹരമായി കഥ പറയുന്ന Edന്‍റെ കഥകള്‍ എല്ലാര്‍ക്കും ഇഷ്ടം ആണ്..ഭാര്യയെ കണ്ടു മുട്ടിയത്‌ മുതല്‍ വില്‍ ജനിച്ചത് ..എന്ന് വേണ്ട Ed തന്‍റെ ജീവിതം മുഴുവന്‍ മനോഹരമായ ഒരു മുത്തശ്ശി കഥ പോലെയാണ് അവതരിപ്പിച്ചിരുന്നത്..ഒരു  വലിയ മീനാണ് Edഇന്‍റെ കഥകളിലെ പ്രധാന  കഥാപാത്രം...അത് മാത്രമല്ല നീളം കൂടിയ മനുഷ്യന്‍,രാത്രിയില്‍ Werewolf ആയി മാറുന്ന മനുഷ്യന്‍,രണ്ടു തലയും ഒരു ഉടലും ഉള്ള സഹോദരിമാര്‍ ഒക്കെയും Edന്‍റെ കഥാപാത്രങ്ങള്‍ ആണ്..വില്ലിന്റെ ജനനം നടന്ന ദിവസത്തെ കുറിച്ചും പറയാനുണ്ട് Edന്‍റെ കഥ...
എന്നാല്‍ വില്‍ മുതിര്‍ന്നപ്പോള്‍ കുട്ടി കാലത്ത് വിശ്വസിച്ചിരുന്ന കഥകള്‍ എല്ലാം ഒരു വലിയ കള്ളം ആണെന്ന് മനസ്സിലാക്കുന്നു...വിവാഹ നാളില്‍ തന്‍റെ വധുവിനോടും കഥകള്‍ പറയുന്ന Edനോട് കഥ പറയുന്ന വില്ലിന് അച്ഛനോട് ദേഷ്യം തോന്നുന്നു..അങ്ങനെ അവര്‍ 3 വര്‍ഷത്തോളം സംസാരിക്കാതെ ഇരിക്കുന്നു...അവസാനം Ed മരിക്കാറായപ്പോള്‍ ഗര്‍ഭിണി ആയ ഭാര്യയേയും കൂട്ടി വില്‍ അച്ഛന്റെ അടുക്കല്‍ വരുന്നു..വില്ലിന്റെ ഭാര്യയ്ക്കും അമ്മയ്ക്കും Edന്‍റെ കഥകള്‍ ഇഷ്ടമായിരുന്നു...വില്‍ Ed നോട് കുട്ടിക്കാലത്തെ ആ കഥകളുടെ സത്യാവസ്ഥ ചോദിക്കുന്നു..അവയൊക്കെ സത്യം ആണെന് Ed പറയുന്നു..അച്ഛന്റെ ജീവിതം വില്ലിന് തികച്ചും അജ്ഞാതം ആയിരുന്നു...അതിശയോക്തി ഉള്ള കഥകളിലൂടെ ആയിരുന്നു Ed ജീവിച്ചിരുന്നത്...തന്നെ മനസ്സിലാക്കാത്തത് ആണ് വില്ലിന്റെ തെറ്റ് എന്ന് Ed പറയുന്നു...അങ്ങനെ വില്‍ അച്ഛന്റെ ജീവിത സത്യം അന്വേഷിച്ചു ഇറങ്ങുന്നു...പലപ്പോഴും ;തന്‍റെ ജനന സമയത്ത് പോലും അടുത്തില്ലാതിരുന്ന അച്ഛന് മറ്റൊരു കുടുംബം ഉണ്ടെന്നു സ്വയം വിശ്വസിക്കുന്ന വില്‍  സത്യാവസ്ഥ അന്വേഷിച്ചു പോകുന്നു...എന്നാല്‍ തന്‍റെ വിശ്വാസങ്ങള്‍ കുറച്ചൊക്കെ തെറ്റായിരുന്നു എന്ന് വില്‍ മനസ്സിലാക്കുന്നു...തിരിച്ചെത്തുന്ന വില്‍ മരണ കിടക്കയില്‍ ആയ Ed ന്‍റെ അടുത്തേക്ക് പോകുന്നു...അതിനു ശേഷം നടക്കുന്ന സംഭവങ്ങള്‍ വില്ലിന്റെ വിശ്വാസങ്ങളെ മാറ്റി മറിക്കുന്നു..ശരിക്കും ആ കഥകളില്‍ ഉണ്ടായിരുന്നത് എന്തായിരുന്നു???.അതാണ്‌ ബാക്കി ഉള്ള കഥ...
ജീവിതത്തിലെ സംഭവങ്ങള്‍ എല്ലാം അതിന്‍റെ നേരായ രീതിയില്‍ പറയുന്നതിലും ഒരു കഥയുടെ രീതിയില്‍ അവതരിപ്പിക്കുന്നതില്‍ ഉള്ള ഗുണങ്ങള്‍" " Life of Pi യില്‍ കണ്ടതാണ്...അത്തരമൊരു രീതി ആണ് ഇതിലും അവലംബിച്ചിരിക്കുന്നത്...എനിക്ക് ലൈഫ് ഓഫ് പൈ പോലെ തന്നെ വളരെയധികം ഇഷ്ടമായി ബിഗ്‌ ഫിഷും...പശ്ചാത്തല സംഗീതം വളരെയധികം പ്രശംസയും അംഗീകാരവും നേടിയതാണ്...ഒരു കഥ പറയുന്ന ലാഘവത്തോടെ ജീവിതത്തെ സമീപിച്ച  Ed എന്ന കഥാപാത്രവും...അദ്ദേഹത്തിന്റെ കഥകളിലെ കഥാപാത്രങ്ങളും എല്ലാം ചിത്രം തീര്‍ന്നാലും മനസ്സില്‍ തങ്ങി നില്‍ക്കുന്നുണ്ട്..നിറം കുറഞ്ഞ ജീവിതം എല്ലാവരിലും മുഷിപ്പ് ഉണ്ടാക്കുന്നു..എന്നാല്‍ നിറം പിടിപ്പിച്ച ജീവിതങ്ങള്‍.... പലപ്പോഴും ജീവിതത്തോടുള്ള സമീപനം മാറ്റുന്നു ...ജീവിതത്തെ നാം എങ്ങനെ സമീപിക്കുന്നുവോ അതാണ്‌ നമുക്ക് ജീവിതവും തിരിച്ചു നല്‍കുന്നത് എന്നുള്ള ഒരു കൊച്ചു സന്ദേശം ഈ ചിത്രം നമുക്ക് നല്‍കുന്നുണ്ട്...ഞാനും മനസ്സുകൊണ്ട് ആഗ്രഹിക്കുന്നു..ആരാലും പിടിക്കാന്‍ കഴിയാത്ത ആ വലിയ മത്സ്യം ആകുവാന്‍ വേണ്ടി...കണ്ടു നോക്കു ..തീര്‍ച്ചയായും നിങ്ങള്‍ക്കും തോന്നും...മരണത്തെ പോലും തോല്‍പ്പിച്ചു അമരത്വം വാങ്ങുന്ന Ed ആകാന്‍ ഉള്ള കൊതി...(അമൃത് കഴിച്ചല്ല അങ്ങനെ ആകുന്നത് ..അതെങ്ങനെ ആണെന്നുള്ളത്‌ ചിത്രം കാണുമ്പോള്‍ മനസ്സിലാകും)
A visual treat,surely for the fans of Fantasy/Adventure movies..Films like this bears the "Feel Good" tag and always pass positive energy onto the viewers...Kudos to the brilliant story telling of Tim Burton... It's a movie that shouldn't be missed in one's life..My rating for the movie is 9.5/10....This movie keeps on coming with me!!
My movie reviews on www.movieholicviews.blogspot.com
Posted by RAKESH MANOHARAN at Thursday, July 04, 2013
Email ThisBlogThis!Share to TwitterShare to FacebookShare to Pinterest
Tuesday, 2 July 2013
BLACK CAT,WHITE CAT aka "Crna macka, beli macor" (1998,ROMANI)
BLACK CAT,WHITE CAT aka "Crna macka, beli macor" (1998,ROMANI, Comedy | Music | Romance CREW:-Dir: Eric Kusturica,Starring :- Bajram Severdzan, Srdjan Todorovic, Branka Katic)
പലപ്പോഴും മറു ഭാഷകളിലെ തമാശ പടങ്ങള്‍ കാണുമ്പോഴാണ് മലയാള സിനിമയിലെ തമാശകളുടെ വില അറിയുന്നത്..സ്ലാപ്സ്ടിക് കോമഡിയുടെ പേരില്‍ പടച്ചു വിടുന്നത് അവരുടെ ഭാഷകളില്‍ വലിയ കാര്യം ആയിരിക്കും...പക്ഷെ മനസ്സ് തുറന്നു ചിരിക്കാന്‍ ഉള്ള കുറെ ഏറെ ചിത്രങ്ങള്‍ നമ്മുടെ ഈ കൊച്ചു സിനിമ ലോകത്തുനിന്നും വന്നിട്ടുണ്ട്..അവയൊക്കെ മറ്റുള്ള ലോക ഭാഷകളില്‍ അവതരിപ്പിക്കാന്‍ പോന്ന നടന്മാര്‍ വിരളമാണ് ..അത് കൊണ്ട് തന്നെ ഞാന്‍ പലപ്പോഴും മറ്റു ഭാഷകളിലെ തമാശ പടങ്ങള്‍ കാണാന്‍ താല്പര്യം കാണിക്കാറും ഇല്ല..ചാപ്ലിന്‍ സിനിമകളും..പിന്നെ ജിം കാരി ,ആദം സാന്റ്ലര്‍ തുടങ്ങി കുറച്ചു നടന്മാരുടെ ചിത്രങ്ങള്‍ കാണാറുണ്ട്‌.... .. . ഞാന്‍ സിനിമ കാണാന്‍ തുടങ്ങിയത് മുതല്‍ കാണുന്നത് കൊണ്ടാകാം അവരോടൊക്കെ ഒരിഷ്ടം..വേറെയും നടന്മാര്‍ ഉണ്ടാകാം..എന്നാലും ഞാന്‍ അധികം കണ്ടിട്ടില്ല...
ഇത്രയൊക്കെ പറഞ്ഞത് ഇന്ന് ഞാന്‍ കണ്ട ചിത്രത്തെക്കുറിച്ച് പറയാന്‍ ഒരു മുഖവുര ആവശ്യം ആണെന്ന് തോന്നി..എമിര്‍ കുസ്ടുരിക എന്ന സംവിധായകനെ കുറിച്ച് കേട്ടിട്ടാണ് Black Cat White Cat ,Underground,Time of Gypsies ഒക്കെ ഡൌണ്‍ ലോഡ് ചെയ്തത്..എന്നാല്‍ തമാശയുടെ പിന്‍ബലത്തില്‍ ഉള്ള ആ ചിത്രങ്ങള്‍ ഒക്കെ മേല്‍ പറഞ്ഞ കാരണങ്ങളാല്‍ കാണാന്‍ തോന്നിയില്ല..പലപ്പോഴും അടിവസ്ത്രം ഇട്ടു ഓടുന്നതും തല്ലു കൊള്ളുന്നതും ഒക്കെ ആണ് അവരുടെ തമാശ എന്നൊരു തോന്നല്‍ ഉള്ളതാകാം കാരണം..സിനിമയെക്കുറിച്ച് ആധികാരികമായി പറഞ്ഞു തന്നിരുന്ന ഒരു സുഹൃത്ത്‌ അല്ലെങ്കില്‍ ഇത്തരം സിനിമകള്‍ എനിക്ക് പറഞ്ഞു തരുന്ന റോക്കി ചേട്ടന്‍ ആണ് ഇന്നലെ ഈ പടം ഇന്നലെ suggest ചെയ്തത്..അസാധ്യ കോമഡി ആണെന്ന് പറഞ്ഞപ്പോള്‍ കാണാന്‍ ഒരു താല്പര്യം തോന്നി...ലിജോ ഈ പടം ഒക്കെ കണ്ടിട്ടാണ് അമേന്‍ എടുത്തത്‌ എന്ന് പറഞ്ഞപ്പോള്‍ കൂടുതല്‍ ആഗ്രഹം തോന്നി...അങ്ങനെ അത് സംഭവിച്ചു...ഞാന്‍ Black Cat White Cat കണ്ടു..
ആദ്യം തന്നെ അമേന്‍ ഇതിന്‍റെ കോപി ഒന്നും അല്ല..പക്ഷെ ഇതിന്റെ അതെ ambience ആണ് അമേനും..ഇനി കഥയിലേക്ക്..പേര് എഴുതി കാണിക്കുന്നത് മുതല്‍ തുടങ്ങുന്നു ഇതിന്‍റെ വ്യത്യസ്തത...ഒരു കറുത്തതും വെളുത്തതും ആയ പൂച്ചകളെ കാണിച്ച് ചിത്രത്തിന്‍റെ പേര് പറയാതെ പറഞ്ഞു...കഥ എന്ന് പറയാന്‍ ഭയങ്കര സംഭവം ഒന്നുമില്ല...തരികിട പരിപാടികളുടെ ഉസ്താദ് ആയ മാട്കോ തന്‍റെ 17 വയസ്സുകാരന്‍ മകനുമായി ജീവിക്കുന്നു...തട്ടിപ്പുകള്‍ എല്ലാം തകര്‍ന്നു പാപ്പരാണ് മാട്കോ ...അയാള്‍ ഒരു മാഫിയ തലവന്‍ ആയ Dadanഉം കൂടി ഒരു പുതിയ തട്ടിപ്പിന് ആസൂത്രണം ചെയ്യുന്നു..എന്നാല്‍ Dadan മട്കൊയെ പറ്റിക്കുന്നു;മാട്കോ അറിയാതെ..Dadanഉ പണം തിരിച്ചു നല്‍കാന്‍ ആകാതെ വരുന്ന മറ്റ്കൊയോട് അയാളുടെ മകന്‍ സാരെയേ Dadan ന്‍റെ കുള്ളയും പ്രായത്തില്‍ മൂത്തതും ആയ സഹോദരി അഫ്രോടിടയെ കല്യാണം കഴിച്ചു കൊടുക്കാന്‍ ആവശ്യപ്പെടുന്നു...എന്നാല്‍ സാരയ്ക്ക് ഐടയെ ആണിഷ്ട്ടം ..കുള്ളയായ അഫ്രോടിട്ടയ്ക്ക് നല്ല നീളമുള്ള വരന്‍ വേണമെന്ന് വാശിയും..എന്നാല്‍ എല്ലാ എതിര്‍പ്പിനെയും അവഗണിച്ചു അവരുടെ കല്യാണം നടത്താന്‍ തീരുമാനിക്കുന്നു..എന്നാല്‍ കല്യാണ ദിവസം കുറെ സംഭവങ്ങള്‍ ഉണ്ടാകുന്നു..പ്രശസ്ത മാഫിയ തലവന്‍ ഗ്രെഗയും കൊച്ചു മക്കളും എതുന്നതോട് കൂടി കഥ മാറുന്നു...പിന്നെ നടക്കുന്നതൊക്കെ രസകരം ആണ്...ചിരിക്കാന്‍ ധാരാളം ഉണ്ട്...സാരയുo ഐടയും ഒന്നിക്കുമോ ;അഫ്രോടിട്ടയ്ക്ക് നീളമുള്ള വരനെ കിട്ടുമോ എന്നുള്ളതൊക്കെ ബാക്കിയുള്ള കഥ...
സിനിമയുടെ പേരും കഥയുമായി ഉള്ള ബന്ധം പറയേണ്ട ഒന്നാണ്...എല്ലാത്തിനും സാക്ഷിയായി രണ്ടു പൂച്ചകള്‍;കറുത്തതും വെളുത്തതും...അവര്‍ മിക്ക രംഗങ്ങളും പിടിച്ചടുക്കിയിരിക്കുന്നു...ക് ലൈമാക്സില്‍ പ്രാധാന്യം ഉള്ള പാത്രങ്ങള്‍ ആണവര്‍......അത് പോലെ തന്നെ പൊളിഞ്ഞ കാര്‍ തിന്നുന്ന ഒരു പന്നി..അതിനെയും സ്ഥിരം കാണിക്കുന്നുണ്ട്...അഭിനയം എടുത്തു പറയേണ്ടതാണ്..ഇവരെ ഒക്കെ കണ്ടപ്പോള്‍ ശരിക്കും കൂതറ ലുക്ക്‌ തോന്നും..എന്നാല്‍ അഭിനയവും മുഖത്ത് വരുത്തിയ മാറ്റങ്ങളും ആണ് യഥാര്‍ത്ഥ കാരണം..സംഗീതമാണ് ചിത്രത്തിന്റെ മറ്റൊരു പ്രത്യേകത..നേരത്തെ പറഞ്ഞ അമേന്‍ ambience അതിലാണ്...അമേനില്‍ ഉപയോഗിച്ചിരിക്കുന്ന സംഗീത pattern ഇതിനോട് സാമ്യം ഉള്ളതായി തോന്നി..കോപ്പി അല്ല ഉദ്ദേശിച്ചത്...പക്ഷെ അതെ ഒരു ഫീലിംഗ് ഉണ്ട് ഇതില്‍........
കുസ്ടുരിക എന്നാ സംവിധായകന്‍റെ മികവ് ചിത്രത്തില്‍ മുഴുവനും കാണാം...കഥയില്ലായ്മ അദ്ദേഹം സിറ്റുവേഷന്‍ കോമഡി ഉപയോഗിച്ച് പരിഹരിച്ചു..ഒരു പക്ഷെ അതായിരിക്കും അദ്ധേഹത്തിന്റെ സ്റ്റൈല്‍......എന്തായാലും ഒരു നഷ്ട്ടം ആകില്ല ഈ ചിത്രം കാണുന്നത് കൊണ്ട്..എനിക്ക് വളരെയധികം ഇഷ്ട്ടപെട്ടു...ഇനി കുസ്ടുരികയുടെ ബാക്കിയുള്ള സിനിമകള്‍ കാണാന്‍ ഒരു താല്പര്യം തോന്നി തുടങ്ങി...എനിക്ക് പരിചയം ഇല്ലാന്ന് കരുതി മഹാന്മാര്‍ അങ്ങനെ ആകാതെ ആകുന്നില്ലല്ലോ..
A movie blended with situational comedies and it also pleases the audience,resulting in a nice musical comedy...watch this for the variety of music and comedy it presents to the audience..My rating for the movie is 9/10!!
Posted by RAKESH MANOHARAN at Tuesday, July 02, 2013
Email ThisBlogThis!Share to TwitterShare to FacebookShare to Pinterest
Monday, 1 July 2013
ROPE (1948,ENGLISH, Crime | Drama | Thriller)
ROPE (1948,ENGLISH,  Crime | Drama | Thriller) Crew:- Dir: Alfred Hitchcock Starring: James Stewart, Dick Hogan, John Dall, Farley Granger)
ആല്‍ഫ്രെഡ് ഹിച്ച്കോക്ക് എന്ന സംവിധായകന്‍റെ കയ്യൊപ്പ് പതിഞ്ഞ മറ്റൊരു ചിത്രം.."Rope" ..പേര് സൂചിപ്പിക്കുന്നത് പോലെ ഒരു കയറിനെ ചുറ്റിപറ്റി നടക്കുന്ന സംഭവങ്ങള്‍ ആണ് ചിത്രം...ഇതൊരു കയറിന്‍റെ ആത്മകഥ ഒന്നുമല്ല...പക്ഷെ ഒരു കയറുപയോഗിച്ചു നടത്തുന്ന നിഷ്ട്ടൂരമായ കൊലപാതകത്തിന്റെ കഥ ആണ് Rope...സസ്പന്‍സ് ആദ്യം തന്നെ നമുക്ക് കാണിച്ചു തരുകയും...പിന്നീട് അതിലേക്കു അടുക്കുന്ന വ്യക്തിക്ക് നേരിടേണ്ടി വരുന്ന മാനസിക വ്യാപാരങ്ങളും ആണ് ചിത്രം.. സാധാരണ  ഹിച്ച്കോക്ക് ചിത്രങ്ങളില്‍ നിന്നും വിഭിന്നമായി സസ്പന്‍സ് നേരത്തെ പ്രേക്ഷകന് കാണിച്ചു കൊടുക്കുന്ന ഈ ചിത്രം പല കാര്യങ്ങളിലും അദ്ദേഹത്തിന്റെ ഒരു പരീക്ഷണ ചിത്രമായാണ് കാലം വാഴ്ത്തുന്നത്..ഒറ്റ ടേക്കില്‍ എടുത്ത നീളമുള്ള രംഗങ്ങള്‍ ആണ് പലതും..ആ കാലഘട്ടത്തിലെ ധീരമായ ഒരു പരീക്ഷണം ആയിരുന്നു ഈ ചിത്രം...
ഇനി കഥയിലേക്ക്...ഒരിക്കലും കണ്ടെത്താനാവാത്ത ...ഒരു തെളിവും അവശേഷിപ്പിക്കാനാവാത്ത ഒരു കൊലപാതകം നടത്താന്‍ രണ്ടു സുഹൃത്തുക്കള്‍-- - തീരുമാനിക്കുന്നു...അവര്‍ സ്വയം കണക്കാക്കിയിരുന്നത്, അവര്‍ മറ്റുള്ള മനുഷ്യരേക്കാളും ഭൌതികമായി ഉന്നത നിലവാരത്തില്‍ ഉള്ളവര്‍ ആണെന്നാണ്‌... ....Brandon ,Philip എന്നിവരാണ് ആ സുഹൃത്തുക്കള്‍.. സമ്പന്നരായ അവര്‍ അവരുടെ കുട്ടിക്കാലത്തെ അധ്യാപകനായ Rupert Kardell മനുഷ്യരെ കുറിച്ച് പറഞ്ഞു കൊടുത്ത ഒരു തത്വം പ്രാവര്‍ത്തികമാക്കാന്‍  ശ്രമിക്കുന്നു..."കൊലപാതകം എന്നുള്ളത് ഉയര്‍ന്ന ഭൌതിക  നിലവാരത്തില്‍ ഉള്ളവര്‍ക്ക് വേണ്ടി മാത്രം സൃഷ്ട്ടിച്ച ഒന്നാണ്..താഴ്ന്ന നിലവാരത്തില്‍ ഉള്ളവര്‍ ജീവിക്കുകയോ മരിക്കുകയോ ചെയ്താല്‍പ്പോലും ഒരു പ്രശ്നവും ഇല്ല...സമൂഹത്തിലെ തെറ്റും കുറ്റവും ഉയര്‍ന്ന ഭൌതിക നിലവാരം ഉള്ളവരെ ബാധിക്കുന്നില്ല..അവര്‍ അതിന് അതീതര്‍ ആണ്.."
ഈ ചിന്തയില്‍ ജീവിച്ച ബ്രണ്ടന്‍ -സ്വയം ഉയര്‍ന്ന ഒരു വ്യക്തിതമായി തന്നെ കരുതുന്നു..സാമ്പത്തികവും വിദ്യാഭ്യാസപരവും ആയി മുന്നില്‍ നില്‍ക്കുന്ന ബ്രണ്ടന്‍ സ്വയം അങ്ങനെ വിശ്വസിപ്പിക്കുന്നു...തന്‍റെ സുഹൃത്തായ ഫിലിപ്പില്‍ ഈ ആശയം പകരുന്നു...അവരുടെ സാമൂഹികമായ മേല്‍കോയ്മ ലോകത്തെ കാണിക്കുവാന്‍ അവര്‍ തീരുമാനിക്കുന്നു.സഹപാഠിയായ ഡേവിഡ്‌ന്‍റെ കൊലപാതകത്തിന് അവര്‍ ആസൂത്രണം ചെയ്യുന്നു..സമൂഹത്തിലെ മേല്‍കോയ്മ സ്വയം മനസിലാക്കുവാന്‍ അവര്‍ പൂര്‍ണത ഉള്ള ഒരു കൊലപാതകം കയര്‍ ഉപയോഗിച്ച് നടത്തുന്നു ...കൊലപാതകം നടത്തിയതിനു ശേഷം അവര്‍ ഒരു വിരുന്നു സംഘടിപ്പിക്കുന്നു .. കൊലയ്ക്കിരയായ ഡേവിഡ്ന്‍റെ അച്ഛനേയും ബന്ധുക്കളെയും കാമുകിയേയും അവര്‍ വിരുന്നിനു വിളിക്കുന്നു..കൂടെ അവരുടെ പഴയ അദ്ധ്യാപകന്‍ Rupert ഉം അതിഥി ആയി വരുന്നു...കൊലപാതകത്തിന് ശേഷം ഡേവിഡ് ന്റെ ശവം ഒളിപ്പിച്ച പെട്ടിയുടെ മുകളില്‍ അവര്‍ ഭക്ഷണം വിളമ്പുന്നു...
വിരുന്നിനു വരാത്ത ഡേവിഡ് അവിടെ ഒരു സംസാര വിഷയം ആകുന്നുണ്ട്..എങ്കിലും അവര്‍ ഭക്ഷണം കഴിക്കുന്ന പെട്ടിയുടെ ഉള്ളില്‍ ഡേവിഡ് ശവമായി ഇരിക്കുന്ന കാര്യം അറിയാതെ അവര്‍ വിരുന്നില്‍ പങ്കെടുക്കുന്നു..എന്നാല്‍ അവിടെ വരുന്ന  ചില സംസാരങ്ങള്‍ അദ്ധ്യാപകന്‍ ആയ Rupert ന്‍റെ മനസ്സില്‍ ചില സംശയങ്ങള്‍ ഉണ്ടാക്കുന്നു..ഫിലിപ്പിനുണ്ടാകുന്ന ചില മാറ്റങ്ങള്‍ ആ സംശയം കൂട്ടുന്നു...Rupert ആ കൊലപാതകം എങ്ങനെ കണ്ടു പിടിക്കും എന്നുള്ളതാണ് ബാക്കി ചിത്രം...
സമാന കഥാസന്ദര്‍ഭം  ഉള്ള Murder by Numbers (2002) കണ്ടിട്ടുണ്ടെങ്ങിലും അതിനെക്കാളും വളരെയധികം മികച്ചതായി തോന്നി ഈ ചിത്രം...2002 ഇല്‍ ഇറങ്ങിയ ചിത്രം പതിവ് ഹോളിവുഡ് മസാല ഒക്കെ ചേര്‍ത്തപ്പോള്‍ മോശമായി പോവുകയാണ് ചെയ്തത്...Anthony Hopkins , Dr .Hannibal Lecter ആയി അഭിനയിച്ച" Manhunter" പരമ്പരയില്‍  സമാനമായ കൊലപാതകം ഉണ്ട്..പക്ഷെ അത് കുറച്ചു കൂടി ഭീകരം ആയിരുന്നു...കൊലയ്ക്കിരയായവരെ ഭക്ഷണം ആക്കി അതിഥികള്‍ക്ക് വിളംബുന്നുണ്ട് Lecter ....പക്ഷെ രംഗങ്ങളില്‍ അത്ര ക്രൂരത കാണിക്കുന്നില്ല Rope ഇല്‍ ..എന്നാല്‍ പോലും ഹിച്ച്കൊകിന്റെ കഥ പറച്ചിലില്‍ ആ ക്രൂരത നമ്മുടെ മനസ്സില്‍ വരുന്നുമുണ്ട്....സമൂഹത്തിലെ ഉന്നത നിലവാരം എന്നുള്ള Rupert ന്‍റെ വാക്കുകളെ തെറ്റിദ്ധരിച്ചു ഏറ്റവും പൂര്‍ണത ഉള്ള കൊലപാതകം നടത്തി എന്ന് സ്വയം വിശ്വസിക്കുന്ന സുഹൃത്തുക്കള്‍ നടത്തിയ കൊടിയ പാതകത്തിലും അവശേഷിപ്പിച്ച മാനുഷികമായ തെളിവുകള്‍ ചികഞ്ഞെടുക്കുന്ന James Stewart ,Rupert എന്നാ കഥാപാത്രമായി മികച്ചു നിന്നു..അകമ്പടി ആയി മറ്റുള്ള കഥാപാത്രങ്ങളും...മികച്ച അഭിനയ മുഹൂര്‍ത്തങ്ങള്‍,മികച്ച കഥ അവതരണം,സംവിധാനം എന്ന് വേണ്ട സെറ്റ് ഇട്ടിരിക്കുന്ന ആ മുറിയില്‍ ജനലില്‍ കൂടി വരുന്ന പ്രകാശം പോലും ഓരോ സമയത്തിനനുസരിച്ച് മാറ്റി സാങ്കേതികമായ പൂര്‍ണതയ്ക്കും ഈ ചിത്രം ശ്രമിച്ചിട്ടുണ്ട്..പരിമിതമായ സാഹചര്യങ്ങളില്‍ ചിത്രീകരിച്ച ഈ ചിത്രം ഹിച്ച്കൊകിന്റെ മാസ്റ്റര്‍പിസ് ചിത്രം തന്നെ ആണ് "Rope"...
The various dimensions a movie talks about life shows the quality of the film..Here, in quest of a perfect murder theory,the characters are living to show that they are superior to other inferior human beings,while one is working to prove that his words are twisted for their selfishness...A technical brilliance and master craft from the master himself-Alfred Hitchcock...Kudos to the great!!!My rating for the flick is 9.5/10...
Posted by RAKESH MANOHARAN at Monday, July 01, 2013
Email ThisBlogThis!Share to TwitterShare to FacebookShare to Pinterest
Newer Posts Older Posts Home
Subscribe to: Posts (Atom)
IMDB TOP 250 (27)
88th ACADEMY AWARD NOMINATIONS (17)
87th ACADEMY AWARD NOMINATIONS (8)
CONFESSION OF MURDER (2012,KOREAN)
BLACK CAT,WHITE CAT aka "Crna macka, beli macor" (...
ROPE (1948,ENGLISH, Crime | Drama | Thriller)
View my complete profile
http://t.co/5vANC7YnjD #movie # reviews
— rakesh (@rakeshmanohar40) August 20, 2013
Feedjit Live Blog Stats
Template images by PLAINVIEW. Powered by Blogger.